open-index/open-wikipedia-markdown huggingface dataset:
నిజాం క్లబ్

**నిజాం క్లబ్, ** తెలంగాణ రాష్ట్ర రాజధాని హైదరాబాదులోని సైఫాబాద్‌లో ఉన్న క్లబ్. తెలంగాణ రాష్ట్ర శాసనసభ ఎదురుగా ఉన్న ఈ క్లబ్ చుట్టూ 4 ఎకరాల విస్తీర్ణంలో భూమి ఉంది.

## చరిత్ర
1884, సెప్టెంబరు 26న ఈ క్లబ్ స్థాపించబడింది. నిజాం కాలంలో నవాబ్ మహబూబ్ అలీ ఖాన్, అసఫ్ జా VIకు హైదరాబాద్ రాష్ట్రంలో సికింద్రాబాద్ క్లబ్ మాత్రమే ఉండేది. ప్రత్యేకంగా ఇది బ్రిటిష్ రెసిడెంట్‌కి మాత్రమే పరిమితమయింది. దాంతో అప్పటి హైదరాబాద్ రాష్ట్ర ప్రధాన మంత్రి - మీర్ లైక్ అలీ ఖాన్ సాలార్ జంగ్ II జాతి, మతం, హోదా, సంస్కృతులతో సంబంధం లేకుండా అందరికోసం ఒక క్లబ్ ఏర్పాటు చేయాలని సూచించడంతో ఈ నిజాం క్లబ్ ఏర్పాటు చేయబడింది.

1885లో, మహబూబ్ అలీ ఖాన్, అసఫ్ జాహ్ VI ఈ క్లబ్ భవనం అద్దెకు నెలకు 100 రూపాయలు మంజూరు చేశాడు. 1946 వరకు ఈ మంజూరు కొనసాగింది. అబిడ్స్ ప్రాంతంలోని పాత జనరల్ పోస్ట్ ఆఫీస్ భవనం ఉన్న ప్రదేశంలో ఈ క్లబ్ ఉండేది. తరువాత, ప్రస్తుతమున్న మహబూబియా బాలికల పాఠశాల సముదాయంలోని ప్రాంగణానికి మార్చబడింది. తెలంగాణ శాసనసభకు ఎదురుగా ఉన్న క్లబ్ ప్రాంగణం 1906లో 30వేల రూపాయలకు కొనుగోలు చేయబడింది.

## నిర్వహణ
సాలార్ జంగ్ II ఈ క్లబ్ కు మొదటి అధ్యక్షుడిగా ఎన్నికై 1887 వరకు కొనసాగాడు. ఆ తరువాత 24మంది క్లబ్ అధ్యక్షులుగా పనిచేశారు.

## నిర్మాణం
4 ఎకరాల విస్తీర్ణంలో ఈ క్లబ్ ప్రాంగణం ఉంది. యూరోపియన్ శైలిలో రాతి పోర్టికోతో, ఎత్తైన శిఖరాన్ని కలిగివుంది. లోపల అందమైన చెక్క మెట్లు ఉన్నాయి. అసలు నిర్మాణంలో వివిధ చేర్పులు, మార్పులు చేయబడ్డాయి. క్లబ్ రికార్డుల్లో నవాబ్ హకీమ్ ఉద్ డౌలాకు అద్భుతమైన బాంకెట్ గక్క్ యుబి 1910 నిర్మాణం, 1945లో డిజైన్ చేసి నిర్మించిన కార్డ్ రూమ్ గురించి రాయబడింది.

## సౌకర్యాలు
ఇందులో 300 మంది సిబ్బంది ఉన్నారు. హైదరాబాద్‌లోని ఉత్తమ క్లబ్‌లలో నిజాం క్లబ్ ఒకటి.

* గ్రంథాలయం: 1884లో ప్రారంభించబడింది. ఇందులో దాదాపు 4000 పుస్తకాల (ఫిక్షన్, నాన్ ఫిక్షన్, చిల్డ్రన్, ఎన్‌సైక్లోపీడియా, హిస్టరీ, టెక్నికల్, అన్ని భాషల సాహిత్యాలు) ఉన్నాయి. నవాబ్ నజీర్ యార్ జంగ్ లైబ్రరీ వ్యవస్థాపక కార్యదర్శిగా పనిచేశాడు.
* హెల్త్ క్లబ్: క్లబ్ సభ్యుల కోసం ఫిజియోథెరపీ సదుపాయాలతో, లేడీస్ కోసం జిమ్, ఫిట్‌నెస్ సెంటర్ ఉన్నాయి. జంట నగరాల్లోని ఉత్తమ హెల్త్ క్లబ్ కేంద్రాలలో ఒకటిగా పేరొందింది.
* షటిల్ కోర్టు: చెక్క ఫ్లోరింగ్‌తో రెండు ఇండోర్ షటిల్ కోర్టులు ఉన్నాయి.
* స్విమ్మింగ్ పూల్: ఇందులో రెండు స్విమ్మింగ్ పూల్స్ ఉన్నాయి. 14 ఏళ్లలోపు వారికి ప్రత్యేకంగా ఒక స్విమ్మింగ్ పూల్ ఉంది.
* టెన్నిస్ కోర్టు: ఫ్లడ్ లైట్లతో రెండు ఇసుక టెన్నిస్ కోర్టులు అందుబాటులో ఉన్నాయి.
* బిలియర్డ్స్: ఒక బిలియర్డ్స్ విభాగం కూడా ఉంది.
* కార్డ్స్ విభాగం: 24 గంటల పాటు కార్డ్స్ విభాగాన్ని నిర్వహిస్తుంది. ఓపెన్ బ్రిడ్జ్ టోర్నమెంట్లు, రమ్మీ పోటీలు, విజట్ డ్రైవ్‌లను నిర్వహిస్తుంది.
* రెస్టారెంట్: డైనింగ్ హాల్ (డైన్ 'ఎన్' డ్రింక్), బాంకెట్ గక్క్ యుబి, నిజాం మొఘల్ చెఫ్ రోజుల నుండి మటన్ బిర్యానీకి బాగా ప్రాచుర్యం పొందాయి.

## అవార్డులు
పునరుద్ధరణ, సంరక్షణ కృషికి మైలురాయిగా నిలిచినందుకు నగర వారసత్వ సంపదవిభాగంలో భారత జాతీయ సంస్కృతి వారసత్వ సంస్థ చేత అవార్డు పొంది, వారసత్వ కట్టడంగా చేర్చబడింది.

## మూలాలు

## బయటి లింకులు
*  నిజాం క్లబ్ అధికారిక వెబ్సైటు 

వర్గం:హైదరాబాదు వారసత్వ నిర్మాణాలు
వర్గం:1884 స్థాపితాలు
వర్గం:హైదరాబాదు క్రీడా వేదికలు
తోడు నీడ (స్వచ్ఛంద సంస్థ)

**తోడు నీడ** అనేది భారతదేశానికి చెందిన ఒక స్వచ్ఛంద సంస్థ. ఈ సంస్థ ఒంటరి వృద్ధుల సహజీవనాన్ని అదే విధంగా నూతన వివాహాలను ప్రోత్సహిస్తూ వారిని ఒక్కటి చేయటంపై కృషి చేస్తుంది.

## చరిత్ర
వయసు పైబడి భార్య/భర్తని కోల్పోయి ఒంటరిగా జీవిస్తున్న వృద్దులకు ఒక పరిష్కారంగా ఈ తోడు నీడ సంస్థను ఎన్.ఎం.రాజేశ్వరి స్థాపించింది.

## కార్యక్రమాలు
ప్రపంచవ్యాప్తంగా మారుతున్న జీవన శైలులను బట్టి మన భారతదేశంలో కూడా అటువంటి మార్పులు తీసుకురావాలని, వృద్దులలో ఒంటరితనానికి సంబంధించిన అంశాలకు ఒక పరిష్కారం చూపాలనే ఆలోచనతో రాజేశ్వరి తోడు నీడ సంస్థ స్థాపించి వయసు పైబడిన వారికి తగు వేదికలు ఏర్పరుస్తూ సహజీవనం, వివాహం, డే కేర్ సెంటర్ వంటి కార్యక్రమాలు నిర్వహిస్తుంది.
### వివాహాలు
తోడు నీడ సంస్థ స్థాపించినప్పటినుండి నిర్వహిస్తున్న సామాజిక కార్యకలాపాలలో వివాహ పరిచయ వేదిక ఒకటి, దీంట్లో వయసు పైబడి ఒంటరితనం అనుభవిస్తున్న వారు ఒక వేదికపై చేరి ఒకరినొకరు తెలుసుకోవచ్చు. ఆలా పరిచయం ఏర్పడిన తరువాత వారి బంధువుల లేదా పిల్లల సమ్మతితో ఈ సంస్థ వారి వివాహాలు చేపడుతుంది.
### పరస్పర అంగీకారంతో సహజీవనం
వయసు పైబడిన అందరు మల్లి వివాహం చేసుకోవడం కుదరకపోవచ్చు, ఆ అవసరం లేకుండా సహజీవనం చేస్తూ ఒకరికొకరు తోడుగా ఉండొవచ్చని ఈ సంస్థ సమాజంలో అవగాహన పెంచుతూ అలా సహజీవనంలో ఉండాలన్న వారికి ఒక్కదాటిపైకి తీసుకువచ్చి వారికి తోడ్పడుతుంది.

## మూలాలు
హిప్పీ

**హిప్పీ** అనేది 1960 దశకం మధ్యకాలంలో అమెరికాలో ప్రారంభమై, ఇతర దేశాలకూ వ్యాపించిన ఒక సంస్కృతి ఉద్యమం.

హిప్పీ ఫ్యాషన్, విలువలు పాప్ మ్యూజిక్, టెలివిజన్, సినిమాలు, సాహిత్యం, ఇంకా ఇతర కళల మీద ప్రభావం చూపించాయి. 1960 దశకం నుంచీ సాధారణ సమాజం హిప్పీలు పాటించిన అనేక పద్ధతులను తమలో కలుపుకున్నారు. హిప్పీలు పాటించిన సర్వమత, సాంస్కృతిక సమానత్వం బహుళ ప్రజాదరణ పొందింది. తూర్పు దేశాల తత్వం, ఆసియా దేశాల ఆధ్యాత్మిక పద్ధతులు చాలా మందికి చేరువయ్యాయి.

## చరిత్ర
1968 జులైలో టైమ్ మ్యాగజీన్ పత్రిక ప్రచురించిన ఒక కథనం ప్రకారం హిప్పీ సంస్కృతి భావాలకు మూలం, హిందూమతంలో భౌతిక ప్రపంచంపై వ్యామోహాన్ని విడనాడి సన్యాసం స్వీకరించే సాధువుల సంస్కృతి.

## గుణగణాలు
హిప్పీలు సాంఘిక కట్టుబాట్ల నుంచి దూరంగా జరిగి తమదైన జీవనశైలి అలవరుచుకుని జీవితానికి కొత్త అర్థం వెతుక్కోవాలనుకున్నారు. దీనికోసం వీరు ప్రత్యేకమైన రంగురంగుల దుస్తులు ధరించారు. దీని ద్వారా వారిలో వారు సులభంగా గుర్తు పట్టేవారు. వీరు ఉపయోగించే వాహనాలు కూడా అలాగే ప్రత్యేకంగా ఉండేవి.

## ఆధ్యాత్మికత, మతం
హిప్పీలు చాలావరకు ప్రముఖ మతాలను విస్మరించి వ్యక్తిగత ఆధ్యాత్మిక అనుభవాలకే ఎక్కువ ప్రాధాన్యం ఇచ్చారు. బౌద్ధమతం, హిందూమతం, సూఫీ మొదలైనవి వారి ఆలోచనలకు దగ్గరగా ఉన్నాయి; ఎందుకంటే వాటిలో వారికి స్వేచ్ఛ కనిపించింది.

## వారసత్వం
హిప్పీ ఉద్యమం వారసత్వం పాశ్చాత్య సమాజంలో ఇంకా కొనసాగుతూ వస్తోంది. సాధారణంగా, అన్ని వయసుల అవివాహిత జంటలు ప్రయాణించడానికి, సాంఘిక కట్టుబాట్లతో సంబంధం లేకుండా కలిసి జీవించడానికి సంకోచించరు. లైంగిక విషయాలకు సంబంధించి స్పష్టత సర్వసాధారణంగా మారింది. స్వలింగ సంపర్కం, ద్విలింగ సంపర్కం, అలాగే తమను తాము వర్గీకరించకూడదని ఎంచుకునే వ్యక్తుల హక్కులు విస్తృతమయ్యాయి. మతపరమైన సాంస్కృతిక వైవిధ్యం ఎక్కువ ఆమోదం పొందింది.

## మూలాలు

వర్గం:ప్రపంచ చరిత్ర
లోనార్ సరస్సు

**లోనార్ బిలం** అని కూడా పిలువబడే లోనార్ సరస్సు నేషనల్ జియోలాజికల్-హెరిటేజ్ స్మారక చిహ్నం. ఇది మహారాష్ట్రలోని బుల్ధానా జిల్లాలోగల లోనార్ వద్ద ఉంది.  ఇది ప్లీస్టోసీన్ యుగంలో ఉల్క తాకిడి ప్రభావంతో ఏర్పడింది. ఈ సరస్సు సగటు వ్యాసం 1.2 కిలోమీటర్లు (3,900 అడుగులు), లోతు దాదాపు 137 మీటర్లు (449 అడుగులు) ఉంది.
## భౌగోళికం
లోనార్ క్రేటర్ దక్కన్ పీఠభూమిలో ఉంది. ఇది దాదాపు 65 మిలియన్ సంవత్సరాల క్రితం విస్ఫోటనాల ద్వారా ఏర్పడిన భారీ అగ్నిపర్వత బసాల్ట్ రాతి మైదానం. 
## పరిశోధనలు
భూగర్భ శాస్త్రవేత్తలు, పర్యావరణ శాస్త్రవేత్తలు, పురావస్తు శాస్త్రవేత్తలు, ప్రకృతి శాస్త్రవేత్తలు, ఖగోళ శాస్త్రవేత్తలు ఈ సరస్సు పర్యావరణ వ్యవస్థ వివిధ అంశాలపై అధ్యయనాలు చేశారు. స్మిత్సోనియన్ ఇన్స్టిట్యూషన్, యునైటెడ్ స్టేట్స్ జియోలాజికల్ సర్వే, జియోలాజికల్ సర్వే ఆఫ్ ఇండియా, సాగర్ విశ్వవిద్యాలయం, ఫిజికల్ రీసెర్చ్ లాబొరేటరీ దీని గురించి విస్తృతమైన అధ్యయనాలు నిర్వహించాయి. 2007 లో జరిపిన అధ్యాయాలు ఈ సరస్సులో జీవ నైట్రోజన్ ను కనుగొన్నాయి.
## రామ్‌సర్ ప్రదేశం
ఐఐటి బాంబే నిర్వహించిన 2019 అధ్యయనంలో, సరస్సు నేలలోని ఖనిజాలు అపోలో ప్రోగ్రామ్ సమయంలో తీసుకొచ్చిన చంద్రుని శిలల్లో ఉండే ఖనిజాలతో సమానంగా ఉన్నాయని కనుగొన్నారు.  ఈ సరస్సు నవంబర్ 2020 లో రక్షిత రామ్‌సర్ ప్రదేశంగా ప్రకటించబడింది.
## మూలాలు

వర్గం:సరస్సులు
వర్గం:నీటి వనరులు
వర్గం:మహారాష్ట్ర
ఖాన్‌మెట్

**ఖాన్‌మెట్**, తెలంగాణ రాష్ట్ర రాజధాని హైదరాబాదులోని ఒక పొరుగు ప్రాంతం. ఈ ప్రాంతం రంగారెడ్డి జిల్లా శేరిలింగంపల్లి మండలం పరిధిలోకి వస్తుంది. హైదరాబాదు ఐటీ కారిడార్‌కి దగ్గరగా ఉన్నందున ఇది అనేక వాణిజ్య, నివాస కేంద్రంగా పరిణామం చెందింది. హైదరాబాదు మహానగరపాలక సంస్థలోని 107వ వార్డు నంబరులో (మాదాపూర్) ఉంది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
* శిల్పా లేఔట్
* వీకర్స్ సెక్షన్ కాలనీ
* ఇజ్జత్‌నగర్
* హైటెక్ సిటీ
* మాదాపూర్‌

## ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఖాన్‌మెట్ నుండి కోఠి, కొండాపూర్, సికింద్రాబాద్, ఇసిఐఎల్, విబిఐటి, రాంనగర్ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని బోరబండ, హైటెక్ సిటీ ప్రాంతాలలో ఎంఎంటిఎస్ రైల్వే స్టేషన్లు ఉన్నాయి.

## ప్రార్థనా మందిరాలు
* షిర్డీ సాయిబాబా దేవాలయం
* దుర్గా దేవాలయం
* అయ్యప్ప స్వామి
* మసీదు-ఈ-అమీనా కలీమి
* ఇస్లామిక్ సెంటర్
* మసీదు ఇ ఎరాజ్

## మూలాలు

## ఇతర లింకులు

వర్గం:హైదరాబాదులోని ప్రాంతాలు
వర్గం:Coordinates on Wikidata
ముంగేలి

**ముంగేలి** ఛత్తీస్‌గఢ్ రాష్ట్రం ముంగేలి జిల్లాలోని పట్టణం, ఈ జిల్లా ముఖ్యపట్టణం. పట్టణ పరిపాలనను మునిసిపాలిటీ నిర్వహిస్తుంది. ముంగెలి పిన్ కోడ్ 495334. 

## భౌగోళికం
ముంగేలి సముద్రమట్టం నుండి సగటున 288&nbsp;మీటర్ల ఎత్తున ఉంది. ముంగేలి 'బిలాస్‌పూర్' నుండి 50 కిలోమీటర్ల దూరంలోను, ఛత్తీస్‌గఢ్ రాజధాని నగరం రాయ్‌పూర్ నుండి 100 కిలోమీటర్ల దూరంలోనూ ఉంది. ముంగేలి అగర్ నది ఒడ్డున ఉన్న ఒక చిన్న పట్టణం. దీనికి ఉత్తరాన పీఠభూమి, దక్షిణాన మహానది బేసిన్ ఉన్నాయి.

## జనాభా
జనగణన ప్రకారం, ముంగేలి జనాభా 55,756. జనాభాలో పురుషులు 52%, స్త్రీలు 48%. సగటు అక్షరాస్యత 69%. ఇది జాతీయ సగటు 59.5% కంటే ఎక్కువ: పురుషుల అక్షరాస్యత 78%,  స్త్రీల అక్షరాస్యత 59%. ముంగేలి జనాభాలో 13% మంది 6 సంవత్సరాల కంటే తక్కువ వయస్సు గలవారు.

## మూలాలు

 
వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
జ్వాల (2021 సినిమా)

**జ్వాల** 2021లో రూపొందుతున్న యాక్షన్‌ థ్రిల్లర్‌ సినిమా. ‘అగ్ని శిరగుగళ్‌’ పేరుతో తమిళంలో నిర్మిస్తున్న ఈ సినిమాను శర్వంత్‌రామ్‌ క్రియేషన్స్‌, షిరిడిసాయి క్రియేషన్స్‌ బ్యానర్ల పై  జవ్వాజి రామాంజనేయులు, యమ్‌. రాజశేఖర్‌ రెడ్డి తెలుగులో నిర్మిస్తున్నారు. విజ‌య్ ఆంటోని, అక్షరాహాసన్‌, అరుణ్‌ విజయ్, రీమా సేన్ ప్రధాన పాత్రల్లో నటించారు.

## నటీనటులు
*విజ‌య్ ఆంటోని 
*అక్షరాహాసన్‌ 
*అరుణ్ విజయ్  
*రైమా సేన్ 
*ప్రకాష్ రాజ్ 
*నాజర్   
*జె. సతీష్ కుమార్ 
*రైమా సేన్ 
*సెంద్రయాణ్

## సాంకేతిక నిపుణులు
*బ్యానర్:  శర్వంత్‌రామ్‌ క్రియేషన్స్‌, షిరిడిసాయి క్రియేషన్స్‌
*నిర్మాత:   జవ్వాజి రామాంజనేయులు, యమ్‌. రాజశేఖర్‌ రెడ్డి
*కథ, స్క్రీన్ ప్లే, దర్శకత్వం:  నవీన్
*సంగీతం:  నటరాజన్‌
*సినిమాటోగ్రఫీ:  కె. ఎ.బత్సా

## మూలాలు

వర్గం:2021 సినిమాలు
వర్గం:విజయ్ ఆంటోనీ నటించిన సినిమాలు
వైఫ్ ఐ

**వైఫ్ ఐ** 2020లో విడుదలైన తెలుగు సినిమా. లక్ష్మీ చరిత ఆర్ట్స్, జీఎస్ఎస్‌పీకే స్టూడియోస్ బ్యానర్లపై జి.చరితారెడ్డి నిర్మించిన ఈ సినిమాకు జీఎస్ఎస్‌పీ కళ్యాణ్ దర్శకత్వం వహించాడు.  ఈ సినిమా టీజర్‌ను 29 జులై 2019న విడుదల చేసి, సినిమాను జనవరి 03, 2020న విడుదల చేశారు. 

## కథ
వర్మ (అభిషేక్ రెడ్డి) వృత్తిరీత్యా ఒక ఆర్కిటెక్. అయితే తన భార్య కావ్య తప్పిపోయిన కేసుకు సంబంధించి పోలీసులకు ఫిర్యాదు చేస్తాడు. ఆ తరువాత జరిగే కొన్ని ఊహించిన సంఘటనల అనంతరం వర్మ జీవితం కొన్ని అనుకోని మలుపులు తిరుగుతుంది. ఇంతకీ అతని జీవితంలో జరిగిన సంఘటనలకు కారణం ఎవరు ? వర్మ కుటుంబ జీవితంలో జరిగింది ఏమిటి ? చివరికీ వర్మ తన భార్యతో కలుస్తాడా లేదా ? అనేదే మిగతా సినిమా కథ.

## నటీనటులు
*అభిషేక్ రెడ్డి
*గుంజన్  
*ఫిదా గిల్  
*కావ్య 
*సునీల్ నగరం  
*సూర్య ఆకొండి
*మహేష్ విట్ట
*అపర్ణ 
## సాంకేతిక నిపుణులు
*బ్యానర్:  లక్ష్మీ చరిత ఆర్ట్స్, జీఎస్ఎస్‌పీకే స్టూడియోస్
*నిర్మాత: జి.చ‌రితా రెడ్డి
*కథ, స్క్రీన్ ప్లే, ఎడిటింగ్, దర్శకత్వం:  జీఎస్ఎస్‌పీ కళ్యాణ్ 
*సంగీతం: వినోద్ యాజమాన్య
*సినిమాటోగ్రఫీ:  జీఎస్ఎస్‌పీ కళ్యా
*పాటలు: గోసాల రాంబాబు

## మూలాలు
బంగారు తల్లి (2020 సినిమా)

**బంగారు తల్లి** 2020లో విడుదల తెలుగు సినిమా. 2డి ఎంటర్‌టైన్‌మెంట్ బ్యానర్ పై సూర్య, జ్యోతిక నిర్మించిన ఈ సినిమాకు జె.జె. ఫ్రెడ్‌రిక్ దర్శకత్వం వహించాడు. జ్యోతిక, పార్తీబన్, భాగ్యరాజా, త్యాగరాజన్, ప్రతాప్ పోతన్ ప్రధాన పాత్రల్లో నటించిన ఈ సినిమా ఆహా ఓటీటీలో 11 సెప్టెంబర్ 2020న విడుదలైంది. 

## కథ
ఊటీలో పదిహేను సంవత్సరాల క్రితం ఎన్‌కౌంటర్‌లో చనిపోయిన సైకో జ్యోతి కేసును న్యాయవాది వెన్నెల (జ్యోతిక‌) , పిటిషన్ పేతురాజ్ (భాగ్యరాజ్) సాయంతో తిరిగి ఓపెన్ చేస్తుంది. ఈ కేసులో వ‌ర‌ద‌రాజులు (త్యాగ‌రాజ‌న్‌), తిమ్మిని బ‌మ్మిగా మార్చ‌డంలో ఉద్దండుడైన ప‌బ్లిక్ ప్రాసిక్యూట‌ర్ రాజార‌త్నం (పార్తీబ‌న్‌) ని వెన్నెల‌ ఎదురుకుంటుంది. అస‌లు సైకో జ్యోతి ఎవ‌రు? లాయర్‌ వెన్నెల ఈ కేసును ఎందుకు వాదించాల్సి వచ్చింది ? న్యాయశాస్త్రంలో ఉన్న లొసుగులను అడ్డం పెట్టుకుని ఈ కేసును ఎలా నీరుగార్చారు. చివరకు వరుస హత్యల వెనుక నిజానిజాలు బయటపడ్డాయా ? లేదా ? అనేదే మిగతా సినిమా కథ.

## నటీనటులు
*జ్యోతిక 
*పార్తీబన్  
*భాగ్యరాజా  
*త్యాగరాజన్  
*ప్రతాప్ పోతన్
*వినోదిని

## సాంకేతిక నిపుణులు
*బ్యానర్: 2డి ఎంటర్‌టైన్‌మెంట్
*నిర్మాత: సూర్య, జ్యోతిక
*కథ, స్క్రీన్ ప్లే, దర్శకత్వం:  జె.జె. ఫ్రెడ్‌రిక్  
*సంగీతం:  గోవింద్ వసంత
*సినిమాటోగ్రఫీ:  రామ్‌జీ
*ఎడిటింగ్: రూబెన్

## మూలాలు
మగువలు మాత్రమే

**మ‌గువ‌లు మాత్ర‌మే** 2020లో విడుదలైన తెలుగు సినిమా. 2017లో విడుదలైన తమిళ సినిమా 'మగలిర్‌ మట్టుం’ తెలుగులో మ‌గువ‌లు మాత్ర‌మే పేరుతో 2డి ఎంటర్‌టైన్‌మెంట్ బ్యానర్ పై సూర్య ఈ సినిమాను తెలుగులో విడుదల చేశారు. మ‌గువ‌లు మాత్ర‌మే  తెలుగు ట్రైలర్‌ను 2020న విడుదల చేసి, సినిమాను  ఆగ‌ష్టు 7న ఆహా ఓటీటీలో విడుదలైంది. జ్యోతిక, భానుప్రియ, ఊర్వశి,శరణ్య ప్రధాన పాత్రల్లో నటించారు.
## కథ
గోమాత (ఊర్వ‌శి), రాణీ అమృత (భానుప్రియ‌), సుబ్బు (శ‌ర‌ణ్య) ముగ్గురూ మంచి స్నేహితులు. గోమాత (ఊర్వ‌శి) కొడుకు సూరి (మాధ‌వ‌న్‌) ప్ర‌భ (జ్యోతిక‌)తో పెళ్లి కుదురుతుంది. గోమాత (ఊర్వ‌శి), రాణీ అమృత (భానుప్రియ‌), సుబ్బు (శ‌ర‌ణ్య) ముగ్గురునీ ఓ చోట క‌లుపుతుంది ప్ర‌భ‌. అక్క‌డి నుంచి మూడు రోజుల పాటు అంతా క‌ల‌సి విహార యాత్ర‌కు వెళ్తారు. వాళ్ళ ప్ర‌యాణం ఎలా జ‌రిగింది? అనేదే మిగతా సినిమా కథ.

## నటీనటులు

*జ్యోతిక 
*భానుప్రియ  
*ఊర్వశి 
*శరణ్య 
*నాజర్ 
*లివింగ్‌స్టన్ 
*కేఆర్. వందన 
*నివేదితా సతీష్ 
*శోభన కార్తికేయన్ 
*పావెల్ నవగీతన్
*గోకుల్ నాథ్ 
*జి. మరిముత్తు 
*మాయా కృష్ణన్
*సెమ్మలార్ అన్నమ్
*మధు వినో  
*లూత్ఫుద్దీన్  
*మనోబాల
*విదార్థ్  
*మాధవన్   

## సాంకేతిక నిపుణులు
*బ్యానర్:2డి ఎంటర్‌టైన్‌మెంట్
*నిర్మాత:  సూర్య
*కథ, స్క్రీన్ ప్లే, దర్శకత్వం:  బ్రమ్మ
*సంగీతం: గిబ్రాన్
*సినిమాటోగ్రఫీ: ఎస్ మణికందన్
* కాస్ట్యూమ్ డిజైనర్: పూర్ణిమా రామస్వామి

## మూలాలు

వర్గం:2020 తెలుగు సినిమాలు
పాకూర్

**పాకూర్** జార్ఖండ్ రాష్ట్రంలోని పాకూర్ జిల్లాలో పాకర్ ఉపవిభాగంలోని పట్టణం. ఈ జిల్లకు ముఖ్యపట్టణం కూడా. పట్టణ పరిపాలనను పురపాలక సంఘం చుస్తుంది.

### స్థానం
పాకూర్  వద్ద ఉంది

పట్టణ విస్తీర్ణం  . 

### అవలోకనం

## జనాభా
2011 భారత జనగణన ప్రకారం, పాకూర్ మొత్తం జనాభా 45,840, వీరిలో 23,653 (52%) మంది పురుషులు కాగా, 22,167 (48%) మంది మహిళలు. 0-6 సంవత్సరాల మధ్య వయస్సు గల జనాభా 6,352. పాకూర్‌లో మొత్తం అక్షరాస్యుల సంఖ్య 39,488 (6 సంవత్సరాలకు పైబడిన వారిలో అక్షరాస్యత 77.60%). 

## మౌలిక సదుపాయాలు
*జిల్లా జనగణన హ్యాండ్‌బుక్ 2011 ప్రకారం,* పాకూర్ 11.08 చ.కి,.మీ. విస్తీర్ణంలో ఉంది. పట్టణంలో రోడ్ల పొడవు 34.2 కి.మీ. బహురంగ మురుగునీటి పారుదల ఉంది.  రక్షిత నీటి సరఫరాలో చేతి పంపు, శుద్ధి చేయని వనరుల నుండి పంపు నీరు, ఓవర్‌హెడ్ ట్యాంకులు ఉన్నాయి. పట్టణంలో 7,704 గృహ విద్యుత్ కనెక్షన్లు, 443 వీఢి లైట్లు ఉన్నాయి. వైద్య సదుపాయాలలో, 4 ఆసుపత్రులు, 2 డిస్పెన్సరీలు, 2 ఆరోగ్య కేంద్రాలు, 1 కుటుంబ సంక్షేమ కేంద్రం, 1 ప్రసూతి, శిశు సంక్షేమ కేంద్రం, 1 ప్రసూతి గృహము, 1 TB ఆసుపత్రి/ క్లినిక్, 2 నర్సింగ్ హోమ్‌లు, 1 ధార్మిక ఆసుపత్రి/ నర్సింగ్ హోమ్, 1 పశువైద్యశాల, 26 మందుల దుకాణాలు ఉన్నాయి. 

విద్యా సౌకర్యాలలో 33 ప్రాథమిక పాఠశాలలు, 19 మధ్యమ పాఠశాలలు, 4 మాధ్యమిక పాఠశాలలు, 4 సీనియర్ మాధ్యమిక పాఠశాలలు, 1 సాధారణ డిగ్రీ కళాశాల, 2 గుర్తింపు పొందిన షార్ట్‌హ్యాండ్ టైప్‌రైటింగ్, ఒకేషనల్ ట్రైనింగ్ సంస్థలు, 1 అనధికారిక విద్యా కేంద్రం (సర్వ శిక్షా అభియాన్) ఉన్నాయి. 

సామాజిక, సాంస్కృతిక వినోద సౌకర్యాలలో, 2 స్టేడియంలు, 2 సినిమా థియేటర్లు, 5 ఆడిటోరియం/ కమ్యూనిటీ హాల్‌లు, 1 పబ్లిక్ లైబ్రరీ, 1 రీడింగ్ రూమ్ ఉన్నాయి. 

పట్టణంలో తయారయ్యే మూడు ముఖ్యమైన వస్తువులు బీడీ, స్టోన్ క్రషర్ మెషిన్, బేకరీ ఉత్పత్తులు. ఇక్కడ 11 జాతీయం చేయబడిన బ్యాంకులు, 1 ప్రైవేట్ వాణిజ్య బ్యాంకు, 1 సహకార బ్యాంకు, 3 వ్యవసాయ రుణ సంఘాల శాఖ కార్యాలయాలు ఉన్నాయి. 

నగరం లోని ప్రధాన వ్యాపారాలలో ఒకటి మైనింగ్, స్టోన్ క్రషింగ్. క్రషరు, స్క్రీనింగ్ పరికరాల తయారీకి కూడా ఈ పట్టణం పేరు పొందింది. పాకూర్ లోనే భగవతీ ప్రసాద్ అగర్వాలా మొట్టమొదటి స్వదేశీ జా క్రషర్ తయారు చేసాడు. 

గత దశాబ్దం నుండి ఈ ప్రాంతంలో బొగ్గు తవ్వకంజరుగుతోంది. ప్రస్తుతం ఈ ప్రాంతంలో కేవలం ఒక బొగ్గు బ్లాక్ మాత్రమే చురుకుగా ఉంది. పంజాబ్ రాష్ట్ర ప్రభుత్వానికి బంధించిన థర్మల్ పవర్ ప్లాంట్ల కోసం దీన్ని కేటాయించారు. పంజాబ్ రాష్ట్ర ప్రభుత్వం తరపున తవ్వకం పని జరుగుతోంది. ఇది పంజాబ్ ప్రభుత్వం, AMTA ల మధ్య ఉన్న ఒక ప్రైవేట్ పబ్లిక్ జాయింట్ వెంచర్.

## రవాణా
పాకూర్ రైల్వే స్టేషన్ సాహిబ్‌గంజ్ లూప్‌ మార్గంలో ఉంది .

## చదువు

## మూలాలు

 
వర్గం:Coordinates on Wikidata
వర్గం:జార్ఖండ్ నగరాలు పట్టణాలు
36 వయసులో

**36 వయసులో** 2020లో విడుదలైన తెలుగు సినిమా. 2015లో విడుదలైన తమిళ సినిమా '36 వ‌య‌దిలిలే’ను తెలుగులో '36 వయసులో' పేరుతో 2డి ఎంటర్‌టైన్‌మెంట్
| distributor = బ్యానర్ పై సూర్య ఈ సినిమాకు రోషన్ ఆండ్రూస్ దర్శకత్వం వహించాడు. జ్యోతిక, రహమాన్, అభిరామి, నాజర్ ప్రధాన పాత్రల్లో నటించిన ఈ సినిమా 24 జూలై, 2020న ఆహా ఓటీటీలో విడుదలైంది.

## కథ
వసంతి (జ్యోతిక) రెవెన్యూ ఆఫీసులో ఉద్యోగి, సాధార‌ణ‌మైన గృహిణి. భర్త, పిల్లలతో కలిసి ఆనందంగా జీవించాలనేదే ఆమె కోరిక. త‌న భ‌ర్త రాం ప్ర‌సాద్ (రెహ‌మాన్) తో క‌లిసి ఐర్లాండ్ వెళ్లిపోదామ‌నుకుంటుంది. అయితే వీసా స‌మ‌స్య‌లు వ‌స్తాయి. ఈ క్రమంలో వ‌సంతికి అనుకోకుండా రాష్ట్ర‌ప‌తి నుంచి పిలుపు వ‌స్తుంది. ఓ సాధార‌ణ గృహిణి రాష్ట్ర‌ప‌తి భ‌వ‌న్ వ‌ర‌కూ ఎలా వెళ్ల‌గ‌లిగింది? అనేదే మిగతా సినిమా కథ.

## నటీనటులు

*జ్యోతిక 
*రహమాన్ 
*అభిరామి
*నాజర్
*సిద్ధార్థ బసు
*అమ్రితా అనిల్ 
*ఢిల్లీ గణేష్ 
*కళారంజిని 
*బోస్ వెంకట్ 
*ఇళవరసి 
*ఖాలిద్ హుస్సేన్ 
*సేతు లక్ష్మి 
*ఎం.ఎస్. భాస్కర్ 
*దేవదార్శిని 
*ప్రేమ్ 
*సుజాత శివకుమార్ 
*మోహన్ రామన్
*సీసార్ మనోహర్ 
*రాజశేఖర్ 
*కర్ణా రాధా 
*ముప్పు 

## సాంకేతిక నిపుణులు
*బ్యానర్: 2డి ఎంటర్‌టైన్‌మెంట్
*నిర్మాత: సూర్య
*కథ, స్క్రీన్ ప్లే, దర్శకత్వం: రోషన్ ఆండ్రూస్
*సంగీతం: సంతోష్ నారాయణన్
*సినిమాటోగ్రఫీ: ఆర్.దివాకరన్
* కాస్ట్యూమ్ డిజైనర్: పూర్ణిమా రామస్వామి

## మూలాలు

వర్గం:2020 తెలుగు సినిమాలు
నిజాం వజ్రం

**నిజాం వజ్రం**, హైదరాబాద్ రాష్ట్ర నవాబు నిజాం రాజులకు చెందిన వజ్రం. 1800లకు చెందిన ఈ వజ్రానికి హైదరాబాద్ చివరి నిజాం మీర్ ఉస్మాన్ అలీ ఖాన్ పేరు పెట్టబడింది. దాదాపు  పరిమాణంలో ఉన్న ఈ వజ్రం కొల్లూరు గనులలో దొరికినట్లు భావిస్తున్నారు. అయితే కొన్ని దశాబ్దాల నుండి ఈ వజ్రం మిస్టరీగా మిగిలిపోయింది.

## చరిత్ర
గోల్కొండ నవాబులకు ఆ కాలంలో 23 వజ్రాల గనులు ఉండేవి. గోల్కొండలో లభించిన వజ్రాలను కొనడానికి అప్పట్లో బ్రిటీష్‌, డచ్‌ ‌వర్తకులు ఆశపడేవారు. ఈ వజ్రంలో ఎన్నో ప్రత్యేకతలు ఉన్నాయి. నైట్రోజన్‌ ఉనికి లేని ఈ వజ్రం, పసుపు రంగులో ఉంటుంది. 'చిన్న కోహినూర్' అని పిలువబడే నిజాం వజ్రం కృష్ణా-గుంటూరు జిల్లాలలోని కృష్ణానది లోయ నుండి తవ్వబడింది. ప్రస్తుతం కొల్లూరు వజ్రాల గని పులిచింతల ఆనకట్ట నీటిలో మునిగిపోయింది. 1830 సంవత్సరంలో తవ్వబడిన నిజాం వజ్రం, 1948లో జరిగిన పోలీసు చర్య తర్వాత కనపడకుండాపోయింది.

## ఇతర వివరాలు
దక్కన్‌ సాంప్రదాయాన్ని ప్రతిబింబిందే ఈ వజ్రం చాలా ఏళ్ళ క్రితమై విదేశాలకు తరలించబడింది. కాని, ఈ వజ్రానికి సంబంధించి అంతర్జాతీయ వేలం జరిగినట్లు ఎక్కడా పేర్కొనబడలేదు. రాష్ట్ర ఆర్కైవల్ డేటా ప్రకారం, నిజాం వజ్రం 1944లో లండన్‌లోని భారత కార్యాలయంలో ఉంది. దాని వివరాలను తెలపాలని నిజాంను కోరారు. తన వద్ద ఉన్న నిజాం, గోల్కొండ వజ్రాలు, ఇతర విలువైన రాళ్ళు, రత్నాల గురించి వివరాలు వెల్లడించడానికి నిజాం నిరాకరించాడు.

## ఇవికూడా చూడండి
* గోల్కొండ వజ్రాలు
* కోహినూరు వజ్రం
* మహా మొగల్ డైమండ్
* జాకబ్ డైమండ్
* గోల్కొండ వజ్రం

## మూలాలు

## బయటి లింకులు
* 
* కెప్టెన్ రిచర్డ్ బర్టన్ 

వర్గం:ప్రఖ్యాత వజ్రాలు
వర్గం:వజ్రాలు
వర్గం:నిజాం పరిపాలన
ముస్లిం రాష్ట్రీయ మంచ్

thumb|ముస్లిం రాష్ట్రీయ మంచ్thumb|ముస్లిం రాష్ట్రీయ మంచ్ నిర్వహించిన సమావేశం
**ముస్లిం రాష్ట్రీయ మంచ్ (ఎంఆర్ఎం) ** జాతీయతా భావాలు కలిగిన ఒక భారతీయ ముస్లిం సంస్థ. ఇది రాష్ట్రీయ స్వయం సేవక్ సంఘ్ (ఆర్ఎస్ఎస్) అనుబంధ సంస్థ. ఇది 2002లో అప్పటి ఆర్ఎస్ఎస్ చీఫ్ కె.ఎస్ సుదర్శన్ సమక్షంలో ఏర్పడింది. భారతదేశంలోని హిందువులకు ముస్లిం సమాజాన్ని చేరువ చేయాలనే లక్ష్యంతో ఇది స్థాపించబడింది.
## సంస్థ చేపట్టిన కార్యక్రమాలు
ఆర్‌ఎస్‌ఎస్, దాని అనుబంధ సంస్థలలో ముస్లీం వ్యతిరేకతా భావం ఉందన్న అపోహను తొలగించుటకు ఈ సంస్థ స్థాపించబడింది. గోవధను నిషేధించడంతో సహా ఆర్‌ఎస్‌ఎస్ ప్రతిపాదించిన అనేక ప్రతిపాదనలకు ఎం ఆర్ ఎం మద్దతు ప్రకటించింది. దీని జాతీయ కన్వీనర్ మొహమ్మద్ అఫ్జల్, గోద్రా రైలు దహనం, 2002 గుజరాత్ అల్లర్ల రోజులలో సంస్థ గణనీయమైన ప్రతిఘటనలను ఎదుర్కొందని పేర్కొన్నాడు.
### వందేమాతరం
2009 నవంబరులో భారతదేశంలోని అతిపెద్ద ఇస్లామిక్ సంస్థలలో ఒకటైన జమియత్ ఉలేమా-ఇ-హింద్ వందేమాతరాన్ని ఇస్లామికేతర గేయంగా వర్ణిస్తూ ఒక తీర్మానాన్ని ఇచ్చింది. ఎం ఆర్ ఎం ఈ తీర్మానాన్ని తీవ్రంగా వ్యతిరేకించింది. అఫ్జల్ "*వందేమాతరం దేశ జాతీయ గేయం కనుక మన ముస్లిం సోదరులు ఫత్వాను అనుసరించరాదు. ప్రతి భారతీయ పౌరుడు వందేమాతరాన్ని గౌరవించి, పఠించాలి*" అని పేర్కొన్నాడు. వందేమాతరాన్ని పాడటానికి నిరాకరించిన ముస్లింలు ఇస్లాం, భారతదేశం రెండింటికి వ్యతిరేకులు అని ఎం ఆర్ ఎం మరింత బలంగా చెప్పింది. 
### అమర్నాథ్ భూ కేటాయింపు
2008 ఆగస్టులో ఎంఆర్ఎం, అమర్ నాథ్ తీర్థయాత్ర భూ కేటాయింపుకు మద్దతుగా ఢిల్లీలోని ఎర్రకోట నుండి కాశ్మీర్ వరకు ప్రయాణించి *పైఘం-ఇ-అమన్ యాత్ర (శాంతి సందేశ యాత్ర)*ను నిర్వహించింది. జార్ఖండ్ షాహీ-ఇమామ్ మౌలానా హిజ్బ్ రెహ్మాన్ మెర్తి నేతృత్వంలో, యాత్రలోని 50 మంది కార్యకర్తలు మొదట జమ్మూ & కాశ్మీర్ సరిహద్దులో నిలిపివేయబడ్డారు. తర్వాత వారికి జమ్మూ వెళ్ళడానికి అనుమతి లభించింది. అక్కడ వారు శ్రీ అమర్‌నాథ్ సంఘర్ష్ సమితి అనే పేరుతో సమావేశాలు నిర్వహించారు. 
### ఉగ్రవాద వ్యతిరేకత
నవంబరు 2009లో ఎంఆర్ఎం, ఉగ్రవాదాన్ని వ్యతిరేకిస్తూ ముంబైలోని గేట్‌వే ఆఫ్ ఇండియా దగ్గర వెయ్యి మంది వాలంటీర్లతో ప్రతిజ్ఞ చేసింది. ఈ వాలంటీర్లు వారి సొంత జిల్లాల్లో దీనికి వ్యతిరేకంగా ప్రచారం చేస్తామని కూడా తెలియజేశారు.

### ఆర్టికల్ 370 రద్దుకు మద్దతు
సెప్టెంబరు 2012లో ఎంఆర్ఎం, జమ్మూ కాశ్మీర్ రాష్ట్రానికి పరిమిత స్వయంప్రతిపత్తిని అందించే భారత రాజ్యాంగంలోని ఆర్టికల్ 370ని రద్దు చేయడానికి అనేక ప్రచారాలు నిర్వహించింది. ఆర్టికల్ 370 రద్దుకి మద్దతుగా 700,000 సంతకాలను సేకరించినట్లు పేర్కొంది.
### యోగా
2015లో ముస్లిం రాష్ట్రీయ మంచ్, విశ్వవ్యాప్తంగా విస్తరించిన యోగా అనే అంశంపై "*యోగా  , ఇస్లాం*" అనే పుస్తకాన్ని ప్రచురించింది. 'యోగా'కి మతంతో ఎలాంటి సంబంధం లేదని MRM తన అభిప్రాయాలను వ్యక్తం చేసింది. "*నమాజ్ అనేది ఒక రకమైన యోగా ఆసనం*" అని పేర్కొంది. దీనికి ప్రకృతివైద్య మంత్రిత్వ శాఖ, యునాని, సిద్ధ హోమియోపతి (ఆయుష్) వంటి సంస్థలు మద్దతునిచ్చాయి.
## మూలాలు


వర్గం:సంఘ్ పరివార్
వర్గం:రాష్ట్రీయ స్వయంసేవక్ సంఘ్
వర్గం:సంస్థలు
రీసెర్చ్ అసోసియేట్

**రీసెర్చ్ అసోసియేట్**  సాధారణంగా మాస్టర్స్ డిగ్రీ కన్న మించిన డిగ్రి కలిగి ఉన్న పరిశోధకులు (పండితులు, నిపుణులు).

హార్వర్డ్ / హార్వర్డ్ మెడికల్ స్కూల్ / హార్వర్డ్ స్కూల్ ఆఫ్ పబ్లిక్ హెల్త్ వంటి కొన్ని విశ్వవిద్యాలయాలు / పరిశోధనా సంస్థలలో  పనిచేయు అభ్యర్థి పీహెచ్‌డీ (Ph.D) డిగ్రీని కలిగి ఉంటారు. లేదా పీహెచ్‌డీకి ఎంత శిక్షణ అవసరమో అంత సమానమైన శిక్షణ కలిగి ఉంటారు. అదనంగా, ఈ పదవికి దరఖాస్తు చేసిన అభ్యర్థి తప్పనిసరిగా స్వతంత్ర పరిశోధనలో అసాధారణమైన ఫిట్‌నెస్‌ని ప్రదర్శించి ఉండాలి. ఈ పదవి వలన ఏ అభ్యర్థికైన తన ప్రొఫెషనల్ నెట్‌వర్క్‌ను విస్తరించడానికి, మరింత అనుభవాన్ని పొందడానికి, ప్రచురణలు, ఫెలోషిప్‌లు, స్వాతంత్ర్యంగా ప్రొజెక్ట్ ఇంవెస్టిగేటర్ (PI) గా పనిజేయుటకు, ఇంకా మరింత మంచి శాశ్వత ఉద్యోగం చేజెక్కించుకుంటానికి ఉపయోగపడుతుంది. ఈ పదవిలో ఉన్నవారు మున్ముందు సీనియర్ రీసెర్చ్ అసోసియేట్ (PI కి సమానమైన బాధ్యతలతో అధిక వేతనం కలిగియున్న పదవి), రీసెర్చ్ సైంటిస్ట్, సీనియర్ రీసెర్చ్ సైంటిస్ట్, ప్రిన్సిపల్ రీసెర్చ్ సైంటిస్ట్, తరువాత రీసెర్చ్ హెడ్ పదవులు పొందుతూ ముందుకు సాగవచ్చు.

రీసెర్చ్ అసోసియేట్, రీసెర్చ్ అసిస్టెంట్‌ పదవికి భిన్నంగా, తరచుగా గ్రాడ్యుయేట్ డిగ్రీని కలిగి ఉంటారు. ఉదాహరణకు మాస్టర్స్ (ఉదా: మాస్టర్ ఆఫ్ సైన్స్) లేదా కొన్ని సందర్భాల్లో మాస్టర్ ఆఫ్ ఇంజనీరింగ్ లేదా డాక్టరల్ డిగ్రీ (ఉదా: డాక్టర్ ఆఫ్ ఫిలాసఫీ, డాక్టర్ ఆఫ్ మెడిసిన్ లేదా డాక్టర్ ఆఫ్ ఫార్మసీ ). కొన్ని సందర్భాల్లో దీనిని పోస్ట్‌డాక్టోరల్ పరిశోధనకు సమానంగా చూస్తారు. అయితే సాధారణంగా రీసెర్చ్ అసోసియేట్ అంటే ఏదైన ఫీల్డ్‌లో మరింత ఆధునిక నైపుణ్యాలు, అనుభవం కలిగి ఉండడం అవసరం.

## ఇది కూడ చూడు

* రీసెర్చ్ ఫెలో
*పరిశోధన సహాయకుడు

## ప్రస్తావనలు
 

* ఫిజియాలజీ & బయోఫిజిక్స్ - పోస్ట్‌డాక్టోరల్ పర్సనల్

వర్గం:పరిశోధన
రీసెర్చ్ ఫెలో

**రీసెర్చ్ ఫెలో** అంటే యూనివర్సిటీ, పరిశోధనా సంస్థలలో ఒక పరిశోధన పదవి (అకాడెమిక్ రీసెర్చ్ పొజిషన్). సాధారణంగా అకడమిక్ స్టాఫ్, ఫ్యాకల్టీ ఈ పదవికి అర్హులు . రీసెర్చ్ ఫెలో స్వతంత్ర పరిశోధకుడిగా లేదా ఆ సంస్థలోనే ఇతర ప్రధాన పరిశోధకుడి పర్యవేక్షణలోనైన పనిచేయవచ్చు. రీసెర్చ్ అసిస్టెంట్‌కి భిన్నంగా, రీసెర్చ్ ఫెలో పదవికి సాధారణంగా డాక్టరల్ డిగ్రీ (PhD) లేదా పరిశ్రమ/పరిశోధన కేంద్రాలలో సమానమైన పని అనుభవం కలిగి ఉండడం అవసరం. కొంతమంది పరిశోధకులు పోస్ట్‌డాక్టోరల్ పరిశోధనను చేపట్టుతారు, ఇంకొందరు బోధనా బాధ్యతలను కలిగి ఉంటారు. వివిధ దేశాలలో, విద్యాసంస్థలలో రీసెర్చ్ ఫెలో స్థానాలు వేరువేరుగా ఉంటాయి. కొన్ని చోట్ల అవి శాశ్వత ఉద్యోగంగా ఉంటే, ఇతర సంస్థలలో అవి తాత్కాలిక పదవిగా ఉంటాయి.

## భారతదేశం
భారతదేశంలో సైన్స్, ఆర్ట్స్, లిటరేచర్, మేనేజ్‌మెంట్ వంటి ఇతర స్ట్రీమ్‌ల నుండి పండితులకు రీసెర్చ్ ఫెలోషిప్ స్థానం అందించబడుతుంది. రీసెర్చ్ ఫెలోషిప్ కి నిధులు ప్రభుత్వ విద్యాపరిశోధన సంస్థలు, ఇంకా ప్రైవేట్ కంపెనీల ద్వారా సమకూరుస్తుంది. అనుభవజ్ఞులైన అధ్యాపకులు, ప్రొఫెసర్, విభాగాధిపతి, డీన్ పర్యవేక్షణలో జూనియర్ రీసెర్చ్ ఫెలోషిప్ (JRF), సీనియర్ రీసెర్చ్ ఫెలోషిప్ (SRF) అని పిలువబడే రెండు విభిన్న పరిశోధనకు సంబంధించిన పోస్టులు ఉన్నాయి. ICAR, CSIR, UGC, ICMR, SERB వంటి పరిశోధనా సంస్థలు నేషనల్ ఎలిజిబిలిటీ టెస్ట్ (NET) ద్వారా రీసెర్చ్ ఫెలోస్ నియామకం చేస్తాయి. ముందుగా నిర్వచించిన పదవీకాలం పూర్తయిన తర్వాత JRF ని వారి పనితీరు ఇంకా ఇంటర్వ్యూ ఆధారంగా సీనియర్ రీసెర్చ్ ఫెలోషిప్ కి (SRF) పరిగణించవచ్చు. భారతదేశంలో పరిశోధన ఆధారిత ఫెలో ప్రోగ్రామ్‌లను నిర్వహించే బహుళ విద్యాసంస్థలు ఉన్నాయి - ఇన్‌స్టిట్యూట్ ఆఫ్ మేనేజ్‌మెంట్ టెక్నాలజీ, ఘజియాబాద్, ఇండియన్ ఇనిస్టిట్యూట్ ఆఫ్ మేనేజ్‌మెంట్ కలకత్తా, ఇండియన్ ఇనిస్టిట్యూట్ ఆఫ్ మేనేజ్‌మెంట్ షిల్లాంగ్, ఇండియన్ స్కూల్ ఆఫ్ బిజినెస్ మొహాలీ, నేషనల్ స్కూల్ ఆఫ్ లీడర్‌షిప్ పూణే, XLRI - జేవియర్ స్కూల్ ఆఫ్ మేనేజ్‌మెంట్ జంషెడ్‌పూర్, కున్వర్ వియోగి మెమోరియల్ ట్రస్ట్ ఉత్తర ప్రదేశ్ వాటిలో కొన్ని.

వర్గం:పరిశోధన
జాకబ్ డైమండ్

**జాకబ్ డైమండ్** (**ఇంపీరియల్** లేదా **విక్టోరియా డైమండ్**) హైదరాబాద్ రాష్ట్ర నవాబు నిజాం రాజులకు చెందిన వజ్రం. రంగులేని ఈ గోల్కొండ వజ్రం, మెరుగుపెట్టిన వజ్రాలలో ప్రపంచంలో ఐదవ అతిపెద్ద వజ్రం. హైదరాబాద్ రాష్ట్ర చివరి నిజాం మీర్ ఉస్మాన్ అలీ ఖాన్, చౌమహల్లా ప్యాలెస్ వద్ద తన తండ్రి (మహబూబ్ అలీ ఖాన్) షూలో ఈ వజ్రాన్ని కనుగొన్నాడు. చాలాకాలంపాటు ఆ వజ్రాన్ని కాగితపు బరువుగా (పేపర్ వెయిట్) ఉపయోగించాడు. 1995లో భారత ప్రభుత్వం ఈ వజ్రాన్ని $ 13 మిలియన్లకు కొనుగోలు చేసింది. దీర్ఘచతురస్రాకార పరిపుష్టి-కట్ లో 58 కోణాలను, 39.5 మి.మీ.ల పొడవు, 29.25 మి.మీ.ల వెడల్పు, 22.5 మి.మీ.ల లోతుతో ఈ వజ్రం ఉంది. ఈ వజ్రం బరువు 184.75 క్యారెట్లు (36.90 గ్రా) ఉంటుంది. ప్రస్తుతం ఇది ముంబైలోని రిజర్వ్ బ్యాంక్ ఆఫ్ ఇండియా సంరక్షణలో ఉంచబడింది. 2001, 2007లో నిజాం ఆభరణాల ప్రదర్శనలో భాగంగా, హైదరాబాద్ సాలార్ జంగ్ మ్యూజియంలో జాకబ్ డైమండ్ ఒక ప్రధాన ఆకర్షణగా నిలిచింది.

కో-ఇ-నూర్ వజ్రం మాదిరిగా కాకుండా, జాకబ్ డైమండ్ దాని చరిత్రలో రెండుసార్లు మాత్రమే చేతులు మారింది. దీనికోసం ఎలాంటి హింసాత్మక సంఘటనలు జరగలేదు.

## చరిత్ర
కత్తిరించడానికి ఐరోపాకు పంపడానికి ముందు, కత్తిరించని జాకబ్ వజ్రం  బరువులో ఉండేది.

అలెగ్జాండర్ మాల్కం జాకబ్ 1891లో ఈ వజ్రాన్ని అమ్మకానికి పెట్టడంతో ఈ వజ్రానికి జాకబ్ డైమండ్ అనే పేరు వచ్చింది. హైదరాబాదు ఆరవ నిజాం మహబూబ్ అలీ ఖాన్కు ఈ వజ్రం అందించబడింది. మొదట్లో ఈ వజ్రం పట్ల నిజాం పెద్దగా ఆసక్తి చూపలేదు, కేవలం 40 లక్షలు (4 మిలియన్ రూపాయలు) ఇచ్చాడు. యూరోపియన్ నగల వ్యాపారులు ఈ ఆఫర్‌ని ఇష్టపడక, నిజాం డిపాజిట్ ట్రాక్‌ను కోల్పోయినప్పుడు కోర్టులో కేసు వేశారు. చివరకు, నిజాం కేసును పరిష్కరించినప్పుడు అతని అసలు ఆఫర్‌లో దాదాపు సగం, 23 లక్షలు (2.2 మిలియన్ రూపాయలు, సుమారుగా $ 50,000 ధరలకు)లకు వజ్రాన్ని ప్రదానం చేశారు. ఈ ప్రక్రియతో నిరుత్సాహపడ్డ నిజాం రాజు ఆ వజ్రాన్ని దురదృష్టంగా భావించి, దానిని వస్త్రంతో చుట్టి దాచిపెట్టాడు.

తండ్రి మరణించిన చాలా సంవత్సరాల తరువాత, చివరి నిజాం ఉస్మాన్ అలీ ఖాన్, చౌమహల్లా ప్యాలెస్‌లోని తన తండ్రి షూలో జాకబ్ డైమండ్‌ను కనుగొన్నాడు. అది ఒక వజ్రమని తెలిసేవరకూ దానిని చాలాకాలంపాటు పేపర్ వెయిట్‌గా ఉపయోగించాడు. దాని విలువను తెలుసుకున్న తరువాత రాజ కుటుంబం ఇతర ఆభరణాలతోపాటు ఈ వజ్రాన్ని కూడా విక్రయించాలనుకుంది. కానీ ఆభరణాలు అనేవి విదేశీయులకు విక్రయించలేని జాతీయ సంపద అని పేర్కొంటూ భారత ప్రభుత్వం అమ్మకానికి అనుమతినివ్వలేదు.

అనేక వ్యాజ్యాల తరువాత, 1995లో భారత ప్రభుత్వం ఈ వజ్రాన్ని నిజాం ట్రస్ట్ నుండి నిజాం ఇతర ఆభరణాలతో పాటుగా 13 మిలియన్ డాలర్లకు కొనుగోలు చేసింది. ముంబైలోని రిజర్వ్ బ్యాంక్ ఆఫ్ ఇండియా ఖజానాలో ఉంచబడింది.

## ఇవికూడా చూడండి
* గోల్కొండ వజ్రాలు
* కోహినూరు వజ్రం
* మహా మొగల్ డైమండ్
* నిజాం వజ్రం
* గోల్కొండ వజ్రం

## మూలాలు

వర్గం:ప్రఖ్యాత వజ్రాలు
వర్గం:వజ్రాలు
వర్గం:నిజాం పరిపాలన
పరిశోధన సహాయకుడు

**రీసెర్చ్ అసిస్టెంట్ (RA)/** **పరిశోధన సహాయకుడు** అనేది ఒక తాత్కాలిక పరిశోధక పదవి. యూనివర్శిటీ, రీసెర్చ్ ఇనిస్టిట్యూట్ లేదా ప్రైవేట్ రిసెర్చ్‌లో పరిశొధనకు సహాయపడేందుకు ఈ పదవి బాధ్యత. రీసెర్చ్ అసిస్టెంట్లు స్వతంత్రంగా పనిచేయరు. వారు సూపర్‌వైజర్ లేదా ప్రిన్సిపల్ ఇన్వెస్టిగేటర్‌కు సహాయం చేస్తూ పరిశొధనకు సంబంధించిన బాధ్యత వహిస్తారు. వారు పరిశోధన ఫలితాలకు నేరుగా బాధ్యలు కారు. అయితే, కొన్ని దేశాలలో, పరిశోధన ఫలితాలకు పరిశోధన సహాయకులు ప్రధాన సహకారులుగా (main contributor) ఉంటారు. రీసెర్చ్ అసిస్టెంట్లు తరచుగా డిగ్రీ  వరకు చదివి పోస్ట్ గ్రాడ్యుయేట్ డిగ్రీ ప్రోగ్రామ్‌లో నమోదు చేయబడి ఉండవచ్చు, ఆయా  యూనివర్శిటీలలో బోధించవచ్చు కూడా. పీహెచ్‌డీ ప్రోగ్రామ్‌లో చేరితే వారిని డాక్టోరల్ రీసెర్చ్ అసిస్టెంట్లు అంటారు.     సాధారణంగా గ్రాడ్యుయేట్ స్థాయిలో వారినే ఈ స్థానంలో  నియమించబడినప్పటికీ, ఒక్కొక్కసారి అండర్ గ్రాడ్యుయేట్లు కూడా పరిశోధనకు మద్దతుగా నియమించబడతారు.

## ప్రస్తావనలు


వర్గం:పరిశోధన
వర్గం:విద్య
వర్గం:శిక్షణ
వర్గం:విద్యా సిద్ధాంతము
శోభన రనాడే

**శోభన రనాడే**(ఆంగ్లం:**Shobhana Ranade**)(జననం 1924 అక్టోబరు 26) భారతదేశానికి చెందిన సామాజిక కార్యకర్త, ఈమె నిరుపేద మహిళల కోసం, పిల్లల కోసం అందించిన సేవలకు ప్రజా మన్నన పొందింది. ఈమె గాంధీ సిద్ధాంతాలను విశ్వసిస్తుంది. 2011 భారత ప్రభుత్వం ఈమె సేవలను గుర్తించి, భారత పురస్కారాలతో మూడవ అత్యున్నమైన అవార్డు పద్మ భూషణ్ అందజేసింది.

## తొలినాళ్లలో
1924 సంవత్సరంలో బొంబాయి ప్రెసిడెన్సీలోని పూనా లో జన్మించింది. 1942లో శోభన రనాడే 18 సంవత్సరాల వయసులో ఉండగా  పూనాలోని అగా ఖాన్ ప్యాలస్ వద్ద మహాత్మా గాంధీని  కలిసిన తరువాత అతని వ్యక్తిత్వంచే ప్రేరేపించబడి గాంధీ అడుగుజాడల్లో నడవడం మొదలెట్టింది.
## కెరీర్
రనాడే తన జీవితాన్ని నిరుపేద మహిళల, పిల్లల జీవితాలను మెరుగుపర్చడానికి అంకితం చేసింది. ఆమె సామాజిక కార్యాచరణ 1955లో అస్సాం రాష్ట్రం ఉత్తర లక్ష్మీపూర్ సందర్శించి, వినోబా భావేతో కలిసి ఒక పాదయాత్ర చేపట్టడంతో మరింత మెరుగైంది. అక్కడే మైత్రేయ ఆశ్రమం, శిశు నికేతన్ స్థాపించి సేవలందించడం ప్రారంభించింది. అస్సాంలోని నాగ తేగల మహిళలకు చక్ర నేత పని నేర్పించడానికి ఆదిమ జాతి సేవ సంఘ్ ను స్థాపించింది.

1979లో రానా డే పూణే కి తిరిగి వచ్చిన తర్వాత అగా ఖాన్ ప్యాలస్లో గాంధీ జాతీయ స్మారక సమాజాన్ని స్థాపించి మహిళల శిక్షణ కార్యక్రమాలు కొనసాగించింది.

1998లో లో గాంధీ జాతీయ స్మారక సమాజం ఆధ్వర్యంలో కస్తూర్బా మహిళా ఖాదీ గ్రామోద్యోగ విద్యాలయం స్థాపించింది, ఈ సంస్థ ద్వారా 20 గ్రామాలలో నిరుపేద మహిళల కోసం వివిధ నైపుణ్య అభివృద్ధి కార్యక్రమాలు నిర్వహించింది.

అనాధ పిల్లల కోసం మహారాష్ట్ర లోని బాల గ్రామంలో ఒక ఆశ్రమం స్థాపించింది కాలక్రమేణా అది పదహారు వందల మంది పిల్లలకు తలదాచుకునే స్థలంగా మారింది. పుణే లోని శివాజీ నగర్ లో స్థాపించిన హెర్మన్ జైమినీర్ సమాజ సంస్థ వీధి బాలలకు నెలవుగా ఉంది.

పూణేలో ఈమె స్థాపించిన బాల గృహ, బాల సదన్ 60 మంది నిరుపేద బాలికలకు ఆశ్రమాన్ని కల్పించాయి. గంగా నది కాలుష్య నివారణ కోసం చేపడుతున్న సేవ్ గంగా ఉద్యమానికి గాంధీ జాతీయ స్మారక సమాజం  మద్దతుగా నిలిచింది.

## పురస్కారాలు
* పద్మభూషణ్ - 2010
* జమ్నాలాల్ బజాజ్ అవార్డు - 2011
* రిలయన్స్ ఫౌండేషన్ - CNN IBN రియల్ హీరోస్ 2012 లైఫ్ టైమ్ అచీవ్‌మెంట్ అవార్డు
* రవీంద్రనాథ్ ఠాగూర్ బహుమతి
* రాజీవ్ గాంధీ మానవ సేవా అవార్డు - 2007
* ప్రైడ్ ఆఫ్ పూణే అవార్డు - పూణే విశ్వవిద్యాలయం
* శిశు సంక్షేమ పనికి జాతీయ పురస్కారం - 1983
* మహాత్మా గాంధీ అవార్డు
## మూలాలు

వర్గం:1924 జననాలు
వర్గం:సామాజిక ఉద్యమకారులు
వర్గం:పద్మభూషణ పురస్కారం పొందిన మహిళలు
కొత్తగూడ (శేరిలింగంపల్లి)

**కొత్తగూడ**, తెలంగాణ రాష్ట్ర రాజధాని హైదరాబాదులోని ఒక ప్రాంతం. గచ్చిబౌలి శివారులో ఉన్న ఈ ప్రాంతం ప్రధాన వాణిజ్య, నివాస ప్రాంతంగా ఉంది. ఈ ప్రాంతం రంగారెడ్డి జిల్లా శేరిలింగంపల్లి మండలం పరిధిలోకి వస్తుంది. హైదరాబాదు మహానగరపాలక సంస్థలోని 104వ వార్డు నంబరులో ఉంది. ఇక్కడ తెలంగాణ ప్రభుత్వం కొత్తగూడ ఫ్లైఓవర్ను నిర్మించింది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
* శిల్పా హిల్స్
* జూబ్లీ గార్డెన్స్
* హనుమాన్ నగర్
* ఖాన్‌మెట్
* ఇజ్జత్‌నగర్
* హైటెక్ సిటీ
* మాదాపూర్‌

## ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో కొత్తగూడ నుండి కోఠి, కొండాపూర్, సికింద్రాబాద్, ఇసిఐఎల్, విబిఐటి, రాంనగర్ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని బోరబండ, హైటెక్ సిటీ ప్రాంతాలలో ఎంఎంటిఎస్ రైల్వే స్టేషన్లు ఉన్నాయి.

## ప్రార్థనా మందిరాలు
* నరసింహ స్వామి దేవాలయం
* అయ్యప్ప స్వామి దేవాలయం
* బ్రమరాంభ మల్లికార్జున సమేత శ్రీ లక్ష్మీ వెంకటేశ్వర స్వామి దేవాలయం
* దుర్గా దేవాలయం
* మసీదు-ఇ-జానీ
* దోస్తీయా

## మూలాలు

## ఇతర లింకులు

వర్గం:హైదరాబాదులోని ప్రాంతాలు
వర్గం:Coordinates on Wikidata
నారాయణపూర్ (ఛత్తీస్‌గఢ్)

**నారాయణపూర్** ఛత్తీస్‌గఢ్ రాష్ట్రంలోని నారాయణపూర్ జిల్లా లోని పట్టణం. ఈ జిల్లాకు ముఖ్య పట్టణం కూడా. 2007 మే 11 న బస్తర్ జిల్లా నుండి సృష్టించబడిన రెండు కొత్త జిల్లాలలో ఇది ఒకటి. 

నారాయణపూర్‌లో నక్సలైట్ల ప్రభావం ఎక్కువ. ఈ ప్రాంతంలోని గిరిజనులు ఆర్థికాభివృద్ధికి నోచుకోక పోవడమే దీనికి  ప్రధాన కారణం. 1985 లో రామకృష్ణ మిషన్ ఈ తెగల అభివృద్ధికి కృషి చేసింది. అభివృద్ధిలో భాగంగా పాఠశాలలు, ఆట స్థలం, గిరిజనులకు ఒక స్టేడియం నిర్మించారు.

రాయపూర్ నుండి రాజ్‌నంద్‌గావ్, జగదల్‌పూర్‌ల మీదుగా నారాయణపూర్‌కు బస్సులు అందుబాటులో ఉన్నాయి. జగదల్పూర్ నుండి నారాయణపూర్ 120 కి.మీ. దూరంలో ఉంది.

## మూలాలు


వర్గం:ఛత్తీస్‌గఢ్ నగరాలు పట్టణాలు
కాంకేర్

**కాంకేర్** ఛత్తీస్‌గఢ్ రాష్ట్రం, కాంకేర్ జిల్లా లోని పట్టణం, ఈ జిల్లాకు ముఖ్యపట్టణం. ఇది బస్తర్ డివిజన్‌లో జగదల్‌పూర్ తర్వాత రెండవ అతిపెద్ద నగరం.

## భౌగోళికం
కాంకేర్‌  నిర్డేశాంకాల వద్ద,  సముద్రమట్టం నుండి సగటున 388&nbsp;మీటర్ల ఎత్తున ఉంది.

## జనాభా
2011 జనగణన ప్రకారం,  కాంకేర్ జనాభా 51,385. జనాభాలో పురుషులు 51.6%, మహిళలు 49.4%. అక్షరాస్యత 77%. ఇది జాతీయ సగటు 59.5%కంటే ఎక్కువ. పురుషుల అక్షరాస్యత 83%, స్త్రీల అక్షరాస్యత 71%. కాంకేర్‌లో, 12% జనాభా 23 సంవత్సరాల కంటే తక్కువ వయస్సు గలవారు.

## రవాణా
కాంకర్ జాతీయ రహదారి 30 లో ఉంది (రాయ్‌పూర్-జగదల్‌పూర్-విజయనగ్రామ్ రోడ్ అని దీన్ని పిలుస్తారు) రాష్ట్ర రాజధాని రాయపూర్ నుండి 140 కి.మీ., డివిజన్ ప్రధాన కార్యాలయం జగదల్పూర్ నుండి 160 కి.మీ&nbsp;దూరంలో ఉంది. రాష్ట్రంలోని ఇతర ప్రాంతాలకు రహదారులు అందుబాటులో ఉంటాయి. వివిధ ప్రైవేట్ బస్ ఆపరేటర్లచే నడిపే బస్సులు రాష్ట్రంలోని ప్రధాన పట్టణాలు, నగరాలకు తరచూ నడుస్తూంటాయి.  సమీప విమానాశ్రయం, ప్రధాన రైల్వే స్టేషన్ రాయపూర్‌లో ఉంది.
దస్త్రం:Kanker view from DIET.jpg|DIET నుండి కాంకర్ యొక్క వీక్షణ
దస్త్రం:Dood River in Kanker.jpg|కాంకర్‌లోని దూద్ నది 
దస్త్రం:Kanker outskirts.jpg|కాంకర్ చుట్టూ ఉన్న గ్రామాలు
దస్త్రం:Stream that joins Dood river Kanker district.jpg|కాంకర్‌లో ప్రసారం చేయండి
దస్త్రం:Mosque in Kanker.jpg|కాంకర్‌లో మసీదు
దస్త్రం:Mascot on the top of Kanker Tahsildar officer.jpg|తహసీల్దార్ కార్యాలయం
దస్త్రం:Tehsildar office kanker.jpg|తహసీల్దార్ కార్యాలయం 2


## మూలాలు

 
వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
బైకుంఠ్‌పూర్

**బైకుంఠ్‌పూర్** ఛత్తీస్‌గఢ్ రాష్ట్రం కొరియా జిల్లాలోని  పట్టణం, ఈ జిల్లా ముఖ్యపట్టణం. దీని పరిపాలన నోటిఫైడ్ ఏరియా కమిటీ నిర్వహిస్తుంది. 

## భౌగోళికం
బైకుంఠ్‌పూర్  వద్ద ఉంది.  సముద్రమట్టం నుండి దీని సగటు ఎత్తు 529&nbsp;మీటర్లు (1735&nbsp;అడుగులు ).

## జనాభా
2011 భారత జనగణన నివేదిక ప్రకారం, బైకుంఠ్‌పూర్ మున్సిపాలిటీ జనాభా 28,431, ఇందులో 14,749 మంది పురుషులు కాగా, 13,682 మంది మహిళలు. బైకుంఠ్‌పూర్ సగటు అక్షరాస్యత 78%, ఇది జాతీయ సగటు 59.5%కంటే ఎక్కువ. 57% పురుషులు, 43% స్త్రీలు అక్షరాస్యులు. జనాభాలో 13% మంది 6 సంవత్సరాల లోపు వారు.

ఈ ప్రాంతంలో అపారమైన బొగ్గు వనరులున్నాయి. కోల్ ఇండియా అనుబంధ సంస్థ అయిన SECL కు బైకుంఠ్‌పూర్‌లో GM కార్యాలయం ఉంది. అనేక లాభదాయకమైన బొగ్గు గనులను కలిగి ఉంది.

## మూలాలు

 
వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
సుమతి మురార్జీ

**సుమతి మురార్జీ**(ఆంగ్లం:**Sumati Morarjee**)(1909 మార్చి 13 - 1998 జూన్ 27), భారత మొదటి షిప్పింగ్ మహిళగా జనాదరణ పొందిన భారత జాతీయ స్టీమ్ షిప్ యజమానులు సంఘం స్థాపకురాలు. 1971లో  భారత ప్రభుత్వం ఈమె సమాజానికి అందిస్తున్న సేవలకు గాను రెండవ అత్యున్నత పురస్కారమైన పద్మ విభూషణ్ అందజేసింది.
## తొలినాళ్లలో
సుమతి మురార్జీ బాంబే నగరంలో గోకుల్ దాస్ ప్రేమ బాయి దంపతులకు ఒక సంపన్న కుటుంబంలో జన్మించింది. ఆమెకు బృందావనంలో ప్రవహించే నది పేరున  జమున అని పేరు పెట్టారు.

## సింధియా స్టీమ్ నావిగేషన్ కంపెనీ
సుమతి మురార్జీ 1923 సంవత్సరంలో తన 14వ ఏట నుండే ఏజెన్సీ కంపెనీ బాధ్యత నిర్వహించేది. దాదాపుగా 23 ఏళ్ల పాటు కంపెనీ నిర్మాణానికి వివిధ రకాలుగా ప్రణాళికలు నిర్వహించి 1946లో 6 వేల మంది ఉద్యోగులతో ఈ సంస్థ నిర్వహించేది. కాలక్రమేణా ఈ సంస్థ బోర్డ్ ఆఫ్ డైరెక్టర్లలో సభ్యురాలిగా బాధ్యతలు  చేపట్టింది,  ఈ ప్రయాణంలో షిప్పింగ్ వ్యాపారానికి సంబంధించి చక్కటి నైపుణ్యం ఏర్పరచుకుంది. 1956లో భారత జాతీయ స్టీమ్ షిప్ యజమానుల సంఘానికి అధ్యక్షురాలిగా ఎన్నికైంది. ఈమె అధ్యక్షతన షిప్పింగ్ యజమానులు సంఘం 43 షిప్పింగ్ నాళాలతో 5,52,000 టన్నుల బరువును నిర్వహించే స్థాయికి చేరుకుంది.

1979 నుండి 1987 వరకు మురార్జీ ఈ కంపెనీకి చైర్‌పర్సన్‌గా ఉంది, ఆ తరువాత ఈ సంస్థను ప్రభుత్వం తన హాయాంలోకి తీసుకుంది. 1992లో ప్రభుత్వం ఈమెను మళ్ళి  సంస్థ  చైర్‌పర్సన్‌గా నియమించింది.

## సాధనలు, స్థాపనలు

* ముంబైలోని జుహులో ఉన్న సుమతి విద్యా కేంద్ర పాఠశాల స్థాపన.
* 1965 లో అంతర్జాతీయ కృష్ణ చైతన్య సంఘం(ఇస్కాన్) వ్యవస్థాపకుడు ఆచార్య స్వామి ప్రభుపాదకు సహాయం అందించింది.
* 1970 లో లండన్‌లోని వరల్డ్ షిప్పింగ్ ఫెడరేషన్ ఉపాధ్యక్షురాలి పదవి.
* నరోత్తం మొరార్జీ ఇనిస్టిట్యూట్ ఆఫ్ షిప్పింగ్ చైర్‌పర్సన్‌గా పనిచేసింది.
* భారతదేశ విభజన సమయంలో పాకిస్తాన్ నుండి సింధీలను తీసుకురావడంలో ఆమె కీలక పాత్ర పోషించింది.
* ఆధునిక భారతీయ షిప్పింగ్ కంపెనీలకు ఒక నమూనాను స్థాపించడానికి సహాయపడింది, ప్రపంచానికి వ్యాపార విలువలను అందించడమే కాకుండా భారతీయ సంస్కృతి అలాగే వారసత్వ ఆలోచనలను ప్రచారం చేయడానికి కూడా సహాయపడింది.

## మరణం
సుమతి మురార్జీ 89 సంవత్సరాల వయసులో 1998 జూన్ 27 న గుండెపోటు కారణంగా మరణించింది.

## మూలాలు

## బయటి లంకెలు
* ప్రభుపాద సుమతి మురార్జీకి రాసిన ఉత్తరం 

వర్గం:1909 జననాలు
వర్గం:మహిళా వ్యవస్థాపకులు
వర్గం:వ్యవస్థాపకులు
వర్గం:పద్మవిభూషణ పురస్కార గ్రహీతలు
వర్గం:1998 మరణాలు
కోర్బా

**కోర్బా** ఛత్తీస్‌గఢ్ రాష్ట్రంలోని కోర్బా జిల్లాలోని నగరం, పారిశ్రామిక ప్రాంతం. ఇది కోర్బా జిల్లా ముఖ్యపట్టణం కూడా.

## భౌగోళికం
కోర్బా  వద్ద, సముద్రమట్టం నుండి సగటున 252&nbsp;మీటర్ల ఎత్తున ఉంది. 2011 నాటి భారత జనగణన ప్రకారం  కోర్బా నగర జనాభా 3,65,253

## ఆర్థిక వ్యవస్థ
జమానిపాలి ప్రాంతంలో NTPC వారి కోర్బా సూపర్ థర్మల్ పవర్ ప్లాంట్ ఉంది. దీనికి గేవ్రా, కుస్ముందా గనుల నుండి బొగ్గును వస్తుంది. విద్యుత్కేంద్రానికి అవసరమైన నీటిని హస్దేవ్ నది నుండి తీసుకుంటుంది. కోర్బా థర్మల్ పవర్ స్టేషన్ జాతీయ థర్మల్ పవర్ కార్పొరేషన్ యాజమాన్యంలో ఉంది. హస్దేవ్ థర్మల్ పవర్ స్టేషన్, డాక్టర్ శ్యామా ప్రసాద్ ముఖర్జీ థర్మల్ పవర్ స్టేషన్, ల్యాంకో అమర్‌కంటక్ పవర్ ప్లాంట్ వంటి చిన్న విద్యుత్కేంద్రాలు నగరానికి సమీపంలో ఉన్నాయి.

భారత్ అల్యూమినియం కంపెనీకి ఇక్కడ తయారీ కేంద్రం ఉంది. ఇది ఆసియాలో అతిపెద్ద అల్యూమినియం ఉత్పత్తి కర్మాగారాల్లో ఒకటి. 2009 లో, బాల్కో స్మెల్టర్ వద్ద గన్నన్ డంకర్లీ & కంపెనీ వారిచే నిర్మాణంలో ఉన్న చిమ్నీ కూలిపోయి 49 మంది కార్మికులు మరణించారు. ఈ సంఘటనలో GDCL యాజమాన్యం నిర్లక్ష్యానికి పాల్పడింది.

## రవాణా

### రైలు
కోర్బా రైల్వే స్టేషను, హౌరా-నాగ్‌పూర్-ముంబై మార్గంలో ఉన్న చంపా రైల్వే జంక్షనుకు అనుసంధానించబడి ఉంది. ఈ స్టేషన్లు సౌత్ ఈస్ట్ సెంట్రల్ రైల్వే జోన్ కిందకు వస్తాయి. ఈ స్టేషన్నుండి బిలాస్‌పూర్‌కి నేరుగా రైళ్ళున్నాయి. ఈ 50.7 కి.మీ. బ్రాడ్ గేజ్ రైలుమార్గాన్ని 1953, 1956 మధ్య నిర్మించారు. 1987 - 1988 లో ఈ మార్గాన్ని విద్యుదీకరించారు. 1988 -1989 లో గేవ్రా రోడ్ రైల్వే స్టేషన్  వరకు పొడిగించారు.

### రోడ్లు
కోర్బా నుండి చంపాకు జాతీయ రహదారి 149B ఉంది. NH 130 ద్వారా నగరం నుండి అంబికాపూర్, బిలాస్‌పూర్ లకు రవాణా సౌకర్యం ఉంది.

## విద్యాసౌకర్యాలు

### కళాశాలలు

* విశ్వేశ్వరయ్య ప్రభుత్వ పోస్ట్ గ్రాడ్యుయేట్ కళాశాల
* ప్రభుత్వ మినీమాత బాలికల కళాశాల
* ప్రభుత్వ పాలిటెక్నిక్, కోర్బా
* ఇన్స్టిట్యూట్ ఆఫ్ టెక్నాలజీ, కోర్బా
* జ్యోతి భూషణ్ ప్రతాప్ సింగ్ లా కాలేజ్, కోర్బా
* కమలా నెహ్రూ కళాశాల, కోర్బా

## మూలాలు

వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
దయా రామ్ సాహ్నీ

రాయ్ బహదూర్ **దయా రామ్ సాహ్ని** CIE (1879 డిసెంబరు 16 &#x2013; 1939 మార్చి 7) 1920 - 1922 మధ్య హరప్పా వద్ద సింధు లోయ త్రవ్వకాలను పర్యవేక్షించిన భారతీయ పురావస్తు శాస్త్రవేత్త. జాన్ మార్షల్ శిష్యుడైన సాహ్ని 1931 లో భారత పురావస్తు సర్వే (ASI) డైరెక్టర్ జనరల్‌గా నియమితుడయ్యాడు. ఆ పదవిని చేపట్టిన మొదటి భారతీయుడతడు. 1935 వరకు అతడు ఆ హోదాలో ఉన్నాడు.

## ప్రారంభ జీవితం, విద్య
దయా రామ్ సాహ్ని పంజాబ్ రాష్ట్రం, షాపూర్ జిల్లాలోని భేరా నగరంలో 1879 డిసెంబర్ 16 న జన్మించాడు. సాహ్ని పంజాబ్ విశ్వవిద్యాలయం నుండి సంస్కృతంలో బంగారు పతకంతో పట్టభద్రుడయ్యాడు. 1903 లో ఓరియంటల్ కాలేజీలో ఎంఏ చదివి పరీక్షలో అగ్రస్థానంలో నిలిచాడు. ఈ విజయాల ఫలితంగా, సాహ్ని భారత పురావస్తు సర్వే స్పాన్సర్ చేసిన సంస్కృత స్కాలర్‌షిప్‌ను గెలుచుకున్నాడు. విద్య పూర్తి చేసిన తరువాత సంస్థలో నియామకం పొందాడు.

## పురావస్తు శాస్త్రవేత్తగా
1903 లో, సాహ్నిని పంజాబ్, యునైటెడ్ ప్రావిన్స్ సర్కిల్‌లో నియమించారు. అక్కడ అతను J. Ph. వోగెల్ ఆధ్వర్యంలో పనిచేశాడు. సాహ్ని 1905 లో కాసియాలో త్రవ్వకాలలో పాల్గొన్నాడు. 1906 జనవరి-ఫిబ్రవరి లో బీహార్ లోని రాజ్‌గిర్ వద్ద జాన్ మార్షల్ ఆధ్వర్యంలో తవ్వకాల్లో పాల్గొన్నాడు. 1907 సెప్టెంబరులో, చంపారన్ జిల్లాలోని రాంపూర్వ వద్ద *[[స్తూపం|స్థూపం]]* తవ్వటానికి సాహ్ని మార్షల్‌కు సహాయం చేశాడు. సారనాథ్ వద్ద ఉన్న పురావస్తు శిధిలాల జాబితాను కూడా సిద్ధం చేశాడు.

1911 నుండి 1912 వరకు సాహ్ని లక్నో మ్యూజియం క్యూరేటర్‌గా పనిచేశాక, కాశ్మీర్ రాష్ట్ర పురావస్తు విభాగానికి బదిలీ అయ్యాడు. 1917 లో లాహోర్కు తిరిగి వచ్చాడు. యునైటెడ్ ప్రావిన్సెస్, పంజాబ్ లకు ఇన్‌ఛార్జిగా నియమితుడయ్యాడు. అసిస్టెంట్ సూపరింటెండెంట్‌గా పనిచేస్తున్నప్పుడు, సింధు లోయ స్థలాల్లో మొట్టమొదటిదైన హరప్పా వద్ద సాహ్ని తవ్వకాలు జరిపాడు.

1925 లో, సాహ్నిని పురావస్తు సర్వే సంస్థ డిప్యూటీ డైరెక్టర్ జనరల్ గా నియమిస్తూ ఢిల్లీకి బదిలీ చేశారు. 1931 జూలైలో, అతను హర్గీవ్స్ తరువాత ASI డైరెక్టర్ జనరల్ గా నియమితుడయ్యాడు. ఈ పదవిలో నియమితుడైన మొదటి భారతీయుడు సాహ్ని.

1920 మార్చిలో రావల్పిండిలోని దర్బార్ వద్ద పంజాబ్ గవర్నరు, సాహ్నికి "రాయ్ బహదూర్" పతకాన్ని ప్రదానం చేశారు. 1935 లో ASI నుండి పదవీ విరమణ చేసిన వెంటనే, సాహ్నిని కంపానియన్ ఆఫ్ ది ఆర్డర్ ఆఫ్ ది ఇండియన్ ఎంపైర్ తో సమ్మానించారు.

## రచనలు

* ఆర్కియలాజికల్ రెమెయిన్స్ అండ్ ఎక్స్కవేషన్స్ ఎట్ సంభార్
* ఎక్స్కవేషన్స్ ఎట్ బైరట్

## మూలాలు


వర్గం:1939 మరణాలు
వర్గం:1879 జననాలు
వర్గం:వికీడేటా అంశం లేని వ్యాసాలు
గౌరెల్లా పెండ్రా మార్వాహీ జిల్లా

**గౌరెల్లా-పెంద్రా-మార్వాహి జిల్లా** ఛత్తీస్‌గఢ్ రాష్ట్రంలో 2020 లో కొత్తగా ఏర్పాటు చేసిన జిల్లా. గౌరెల్లా, ఈ జిల్లా ముఖ్య పట్టణం. 2020 ఫిబ్రవరిలో బిలాస్‌పూర్ జిల్లాను విభజించి, ఛత్తీస్‌గఢ్ రాష్ట్రంలో 28 వ జిల్లాగా ఈ జిల్లాను ఏర్పరచారు.    జిల్లాలో షెడ్యూల్డ్ కులాల జనాభా 6.18% కాగా,  షెడ్యూల్డ్ తెగల జనాభా 57.09%.

2011 జనాభా లెక్కల ప్రకారం, జిల్లాలో 74.59% మంది ఛత్తీస్‌గఢీ, 23.48% మంది హిందీ తమ మొదటి భాషగా మాట్లాడతారు.

## మూలాలు
వర్గం:ఛత్తీస్‌గఢ్ జిల్లాలు
కవర్ధా

**కవర్ధా** ఛత్తీస్‌గఢ్ రాష్ట్రంలోని కబీర్‌ధామ్ జిల్లాలోని పట్టణం, ఈ జిల్లా ముఖ్యపట్టణం. పట్ట పాలనను పురపాలక సంఘం చూస్తుంది. కవర్ధా "భోరమ్‌దేవ్ దేవాలయాని" కి ప్రసిద్ధి చెందింది.

## చరిత్ర
1751 లో మొదటి పాలకుడు మహాబలి సింగ్ కవర్ధా రాజ్యాన్ని స్థాపించాడు. బ్రిటిష్ రాజ్ సమయంలో, ఇది కవర్ధా సంస్థానానికి రాజధానిగా ఉండేది.  1806 లో కబీర్ పంత్ యొక్క ఎనిమిదవ గురువైన హక్ నామ్ సాహెబ్ ఇక్కడ గురు గద్దీని స్థాపించాడు. 1936 లో స్వాతంత్ర్యానికి ముందు కవర్ధా పట్టణం మునిసిపాలిటీగా మారింది. పట్టణంలో ప్రసిద్ధ భోరమ్‌దేవ్ ఆలయం ఉంది.

## భౌగోళికం
కవర్ధా  వద్ద ఉంది.  సముద్రమట్టం నుండి దీని ఎత్తు  .

## జనాభా
2011 భారత జనగణన ప్రకారం  కవర్ధాా జనాభా 44,205. జనాభాలో పురుషులు 52%, మహిళలు 48% ఉన్నారు. కవర్ధా సగటు అక్షరాస్యత 66%. ఇది జాతీయ సగటు 59.5%కంటే ఎక్కువ. పురుషుల అక్షరాస్యత 76%, స్త్రీల అక్షరాస్యత 55%. కవర్ధా జనాభాలో 15% మంది 6 సంవత్సరాల కంటే తక్కువ వయస్సు గలవారు.

## మూలాలు

 
వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
బాలోడ్ జిల్లా

ఛత్తీస్‌గఢ్ రాష్ట్రం లోని జిల్లాల్లో **బాలోద్ జిల్లా** ఒకటి. దీని ముఖ్యపట్టణం బాలోద్‌. 2012 జనవరి 1 న ఈ జిల్లాను ఛత్తీస్‌గఢ్‌లో 27 వ జిల్లాగా ఏర్పాటు చేసారు. అంతకు ముందు ఈ జిల్లా దుర్గ్ జిల్లాలో భాగంగా ఉండేది. 

దీనికి జిల్లా & సెషన్స్ కోర్టు భవనాలను 2013 అక్టోబరు 2న ఛత్తీస్‌గఢ్ హైకోర్టు జడ్జి జస్టిస్ సునీల్ కుమార్ సిన్హా ప్రారంభించాడు.  బాలోద్‌ మొదటి జిల్లా & సెషన్స్ జడ్జిగా దీపక్ కుమార్ తివారీ చేరాడు.

## గణాంకాలు
జిల్ల విస్తీర్ణం 3527 చ.కి.మీ. 2001 లో జనాభా 8,26,125. జిల్లాలో 3 తహసీళ్ళు, 5 బ్లాకులూ ఉన్నాయి.  జనాభాలో 93.07% మంది ఛత్తీస్‌గఢీ, 4.88% మంది హిందీ వారి మొదటి భాషగా మాట్లాడతారు.

## మూలాలు
శ్రీ ప్రకాశ

**శ్రీ ప్రకాశ** (1890 ఆగష్టు 3 -1971 జూన్ 23) ఒక భారతీయ రాజకీయ నాయకుడు, స్వాతంత్ర్య సమరయోధుడు , నిర్వాహకుడు. 1947 నుండి 1949 వరకు పాకిస్తాన్ కు భారత తొలి హై కమిషనర్ గా, 1949 నుండి 1950 వరకు అస్సాం గవర్నర్ గా, 1952 నుండి 1956 వరకు మద్రాసు గవర్నర్ గా , 1956 నుండి 1962 వరకు బొంబాయి గవర్నర్‌గా పనిచేశారు.

శ్రీ ప్రకాశ 1890 లో వారణాసిలో జన్మించాడు. తన తొలిరోజుల్లో భారత స్వాతంత్ర్యోద్యమంలో పాల్గొని జైలుపాలయ్యాడు. భారతదేశ స్వాతంత్ర్యం తరువాత, అతను నిర్వాహకుడు , క్యాబినెట్ మంత్రిగా పనిచేశాడు. శ్రీ ప్రకాశ 1971 లో తన 80 వ ఏట మరణించారు.

## జీవితం తొలిదశ
శ్రీ ప్రకాశ  1890 ఆగష్టు 3న వారణాసిలో భగవాన్ దాస్ కు జన్మించాడు.  అతను వారణాసిలో తన పాఠశాల విద్యను పూర్తి చేశాడు, కేంబ్రిడ్జ్ నుండి పట్టభద్రుడయ్యాడు.  

## భారత స్వాతంత్ర్య ఉద్యమం
క్విట్ ఇండియా ఉద్యమ సమయంలో ప్రకాశను అరెస్టు చేశారు, 1942 నుండి 1944 వరకు జైలులో ఉన్నాడు. 

## పాకిస్తాన్‌లో హై కమిషనర్
ఆగష్టు 1947 లో, శ్రీ ప్రకాశ పాకిస్తాన్‌లో భారతదేశ మొదటి హై కమిషనర్‌గా నియమితులయ్యాడు, 1949 వరకు ఆ పదవిలో పనిచేశాడు. ఈ సమయంలో పాకిస్తాన్ మత కలహాలతో చిక్కుకుంది,  శ్రీ ప్రకాశ భారతదేశానికి శరణార్థుల ప్రవాహం, వలసదారులకు భారత పౌరసత్వం మంజూరుతో వ్యవహరించవలసి వచ్చింది. కాశ్మీర్ పై పాకిస్తాన్ దండయాత్ర సమయంలో శ్రీ ప్రకాశ కూడా భారతదేశ దౌత్య ప్రయోజనాలకు ప్రాతినిధ్యం వహించాల్సి వచ్చింది.

## [[అస్సాం గవర్నర్]]
శ్రీ ప్రకాశ 1949 ఫిబ్రవరి 16 నుండి 27 మే 1949 వరకు అస్సాం గవర్నర్ గా పనిచేశాడు. ప్రకాశ గవర్నర్ గా బాధ్యతలు స్వీకరించినప్పుడు, మిజో హిల్ తెగలు నివసిస్తున్న ప్రావిన్స్  తూర్పు ప్రాంతాల్లో తీవ్రమైన అల్లర్లు జరిగాయి. తగినంత స్వయంప్రతిపత్తి నిస్తామని హామీ ఇవ్వడం ద్వారా గవర్నర్ ఆందోళనకారులను శాంతింపజేశాడు, ఫలితంగా లుషాయి హిల్స్ సలహా మండలిని ఏర్పాటు చేశారు.తన స్వల్ప పదవీకాలంలో మణిపూర్ విలీనాన్ని పొందాడు.  

## మద్రాస్ గవర్నర్
శ్రీ ప్రకాశ 1952 లో అలహాబాద్ నుండి లోక్ సభకు ఎన్నికయ్యాడు, కాని త్వరలోనే మద్రాస్ గవర్నర్ గా నియమితులయ్యాడు. 1952 నుండి 1956 వరకు మద్రాసు గవర్నరుగా పనిచేశాడు. గవర్నర్ గా ఉన్నప్పుడు, భారత జాతీయ కాంగ్రెస్ కు మెజారిటీ లేనప్పటికీ , రాజగోపాలాచారి ఎన్నికలలో పాల్గొననందున, అసెంబ్లీలో ఎన్నికైన సభ్యుడు కానప్పటికీ రాష్ట్రంలో కాంగ్రెస్ ప్రభుత్వాన్ని ఏర్పాటు చేయడానికి రాజకీయ నాయకుడు సి. రాజగోపాలాచారిని ఆహ్వానించాలని అతను తీవ్రంగా విమర్శించబడిన నిర్ణయం తీసుకున్నారు.    రాజగోపాలాచారి ప్రకాశను అసెంబ్లీకి నామినేట్ చేయమని అభ్యర్థించాడు, దీని ద్వారా అసెంబ్లీ సభ్యులు సాధారణ ఎన్నికల ప్రక్రియను ముందుంచారు. అయితే పార్టీ శ్రేణుల్లో తన నాయకత్వానికి తీవ్ర వ్యతిరేకత ఉన్నందున రాజగోపాలాచారి రెండేళ్లలో రాజీనామా చేశాడు. తమిళనాడు , మహారాష్ట్ర మాజీ గవర్నర్  పి.సి  అలెగ్జాండర్ 1952 లో గవర్నర్, మద్రాస్ ముఖ్యమంత్రి ప్రవర్తనను ప్రజాస్వామ్య ప్రక్రియ అత్యంత తీవ్రమైన ఉల్లంఘనలలో ఒకటిగా భావించాడు.

## బొంబాయి గవర్నర్
శ్రీ ప్రకాశ బొంబాయి గవర్నరుగా పనిచేశాడు.

## మూలాలు


వర్గం:1వ లోక్‌సభ సభ్యులు
వర్గం:1890 జననాలు
వర్గం:1971 మరణాలు
వర్గం:తమిళనాడు గవర్నర్లు
వర్గం:భారత స్వాతంత్ర్య సమర యోధులు
వర్గం:ఉత్తర ప్రదేశ్ వ్యక్తులు
వర్గం:భారత తపాలా బిళ్ళపై ఉన్న ప్రముఖులు
వర్గం:రాజకీయ నాయకులు
వర్గం:హై కమీషనర్లు
వర్గం:బ్రిటిషు భారతదేశ కేంద్ర శాసనసభ సభ్యులు
వర్గం:అసోం గవర్నర్లు
గౌరెల్లా

**గౌరెల్లా** ఛత్తీస్‌గఢ్ రాష్ట్రంలో గౌరెల్లా-పెంద్రా-మార్వాహి జిల్లాలోని జనగణ పట్తణం. దీన్ని **పెండ్రా రోడ్** అని కూడా అంటారు. ఇది సముద్ర మట్టం నుండి  618.4&nbsp;మీ ఎత్తున ఉంది. 

సౌత్ ఈస్ట్ సెంట్రల్ రైల్వే లోని బిలాస్‌పూర్ - కట్ని రైలు మార్గంలో ఉన్న పెంద్రా రోడ్ రైల్వే స్టేషను గౌరెల్లాలో ఉంది. ఈ స్టేషను అమర్‌కంటక్‌కు దగ్గర్లో, జ్వాలేశ్వర్ మహాదేవ్ ఆలయానికి దగ్గరగా ఉంది. అమర్‌కంటక్‌ వెళ్ళేందుకు పెంద్రా రోడ్డు స్టేషను వద్ద దిగాలి.

## శీతోష్ణస్థితి
గౌరెల్లాలో వర్షాకాలం జూలై, ఆగస్టు, సెప్టెంబర్‌ నెలల్లో అయినప్పటికీ, ఏడాది పొడవునా వర్షం పడుతుంది. ఫిబ్రవరి మాత్రమే సాధారణంగా పొడిగా ఉంటుంది.

## జనాభా వివరాలు
2001 భారత జనాభా లెక్కల ప్రకారం,  గౌరెల్లా జనాభా 15,173. జనాభాలో పురుషులు 51%, మహిళలు 49% ఉన్నారు. గ్రామంలో సగటు అక్షరాస్యత 22%. ఇది జాతీయ సగటు 59.5% కంటే బాగా తక్కువ. పురుషుల్లో అక్షరాస్యత 29% కాగా, స్త్రీలలో ఇది 14% గా ఉంది.

## మూలాలు


వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
విజయ్ రాఘవన్

**విజయ్ రాఘవన్** 2021లో విడుదల కానున్న తెలుగు సినిమా. ఇన్ఫినిటీ ఫిల్మ్ వెంచర్ సమర్పణలో చెందూర్ ఫిల్మ్ ఇంటర్నేషనల్ బ్యానర్ పై టి.డి. రాజా, డి.ఆర్. సంజయ్ కుమార్ నిర్మించిన ఈ సినిమాకు ఆనంద్ కృష్ణన్ దర్శకత్వం వహించాడు. విజ‌య్ ఆంటోని,  ఆత్మిక, రామచంద్రరాజు, ప్రభాకర్ ప్రధాన పాత్రల్లో నటించారు. ఈ సినిమా టీజర్‌ను జనవరి 2,2021న, ట్రైలర్‌ను 2 ఆగష్టు 2021న విడుదల చేశారు. ఈ సినిమా మే 14న విడుద‌ల కావాల్సి ఉండగా కరోనా కారణంగా విడుదల వాయిదా వేసి, 17 సెప్టెంబర్ 2021న విడుదలైంది.

## నటీనటులు
*విజ‌య్ ఆంటోని 
*ఆత్మిక
*రామచంద్రరాజు 
*ప్రభాకర్
*శంకర్ కృష్ణమూర్తి

## సాంకేతిక నిపుణులు
*బ్యానర్:  ఇన్ఫినిటీ ఫిల్మ్ వెంచర్
*నిర్మాతలు: టి.డి.రాజాడి.ఆర్‌. సంజయ్‌ కుమార్‌  
*కథ, స్క్రీన్‌ప్లే , దర్శకత్వం:  ఆనంద కృష్ణన్‌
*సంగీతం:  నివాస్‌ కె.ప్రసన్న
*సినిమాటోగ్రఫీ:ఎన్‌.ఎస్‌.ఉదయ్‌కుమార్‌
*ఎడిటర్‌: లియో జాన్‌ పాల్‌
*సహ నిర్మాతలు: కమల్ బోరాలలిత ధనంజయన్‌బి.ప్రదీప్‌పంకజ్‌ బోరాఎస్‌.విక్రమ్‌ కుమార్‌
ఎడిటింగ్‌:విజ‌య్ ఆంటోని 
## మూలాలు

వర్గం:విజయ్ ఆంటోనీ నటించిన సినిమాలు
అష్టముడి సరస్సు

**అష్టముడి సరస్సు** భారతదేశంలోని కేరళ రాష్ట్రంలో గల కొల్లం జిల్లాలో ఉంది. ఇది ఒక ప్రత్యేకమైన చిత్తడి నేలతో కూడిన పర్యావరణ వ్యవస్థను కలిగి ఉంటుంది. ఈ సరస్సు ఆక్టోపస్ ఆకారాన్ని కలిగి, వెంబనాడ్ ఈస్ట్యూరీ పర్యావరణ వ్యవస్థలో ఉంటుంది. 
## పేరు - అర్థం
స్థానిక మలయాళ భాషలో అష్టముడి అంటే *'ఎనిమిది జడలు*' (అష్ట: 'ఎనిమిది'; ముడి: 'జడ') అని అర్థం. ఈ పేరు అనేక శాఖలతో సరస్సు స్థలాకృతిని సూచిస్తుంది. ఈ సరస్సును కేరళలోని బ్యాక్‌వాటర్స్‌కి గేట్‌వే అని కూడా పిలుస్తారు. ఇది హౌస్‌బోట్, బ్యాక్‌వాటర్ రిసార్ట్‌లకు అత్యంత ప్రసిద్ధి చెందింది. అంతర్జాతీయ ప్రాముఖ్యత కలిగిన చిత్తడి నేలల జాబితాలో అష్టముడి చిత్తడి నేల ఒకటి. చిత్తడి నేలల పరిరక్షణ, సుస్థిరమైన వినియోగం కోసం రామ్‌సర్ కన్వెన్షన్ ద్వారా ఇది పరిరక్షించబడుతుంది.
## ఉపయోగాలు
ఈ సరస్సు తీర ప్రాంతంలో కొబ్బరి తోటలు, తాటి చెట్లతో పాటు కొన్ని పట్టణాలు, గ్రామాలు ఉన్నాయి. ఈ ప్రాంతం నుండి అనేక ఇతర పట్టణాలు, గ్రామాలకు రవాణా సౌకర్యాన్ని అందించడం కోసం కొల్లం బోట్ క్లబ్ ద్వారా బోట్ క్రూయిజ్‌లు నిర్వహించబడుతున్నాయి. విలాసవంతమైన హౌస్ బోట్లు కూడా సరస్సులో పనిచేస్తాయి.
## జీవనాధారం
ఈ సరస్సు సమీపంలో నివసించే చాలా మంది ప్రజల జీవనాధారం  కాయిర్ ఉత్పత్తి కోసం చేపలు పట్టడం.
## ప్రత్యేకత
2014 లో అష్టముడి సరస్సు భారతదేశంలో మొట్టమొదటి మెరైన్ స్టీవార్డ్‌షిప్ కౌన్సిల్ సర్టిఫైడ్ ఫిషరీగా నిలిచింది.
## కళాకారులు
సరస్సు తీరంలోని ప్రాంతం చాలా మంది కళాకారులు, రచయితలకు స్ఫూర్తినిచ్చింది. దాని ఒడ్డున పుట్టి పెరిగిన ప్రఖ్యాత కవి తిరునల్లూరు కరుణాకరన్.
## మూలాలు

వర్గం:సరస్సులు
వర్గం:నీటి వనరులు
వర్గం:కేరళ